Minuri/sinhala-corpus-wikipedia huggingface dataset:
මෙම බමන එකිනෙක නිශේදනය කරන නිසා ඉලෙක්ට්‍රෝන ඇති පරමාණුවල පවා මුල් චුම්භක ද්වි ධ්‍රැව ඝුර්ණය බින්දුවක් වේ
යකඩ වැනි අයශ්චුම්භක මුලද්‍රව්‍යවල දී ඉලෙක්ට්‍රෝන ගණන යුගලනය නොවූ ඉලෙක්ට්‍රෝනයකට මග පාදන අතර එමගින් ශුද්ධ චුම්භක ඝූර්ණයකට මග පාදයි
යාබද පරමාණු වල කාක්ෂික අතිඡඡාදනය වන අතර අඩු ශක්ති මට්ටමක් ලඟාකර ගනී
මෙලෙස යුගලනය නොවු ඉලෙක්ට්‍රෝන එකිනෙක පෙල ගසී පවතින විට මෙම ක්‍රියාවලිය හුවමාරු අන්තර් ක්‍රියාව ලෙස හදුන්වනු ලබයි
අයශ්චුම්භක පරමාණුවල චුම්භක ඝූර්ණය පෙළ ගැස්වූවිට එම ද්‍රව්‍යයට මැනිය හැකි මහේක්ෂීය ක්ෂේත්‍රයක් ගොඩ නැංවිය හැකිය
අනු ක්ෂේත්‍ර චුම්භක ද්‍රව්‍ය , චුම්භක ක්ෂේත්‍ර තුළ නොමැති වීම විවිධ දිශාවලට හැරුණු චුම්භක ඝූර්ණ සහිත පරමාණුවලින් යුක්ත වේ
නමුත් ‍ක්ෂේත්‍රයක් ඇති විට සියළු මාණුවල චුම්භක ඝූර්ණ එකිනෙක පෙළ ගැසේ
පරමාණුවක න්‍යෂ්ටියට ශුද්ධ බමනයක් පැවතිය හැක
සාමාන්‍යයෙන් මෙම න්‍යෂ්ටි තාපජ සමතුලිතය නිසා විවිධ දිශා ඔස්සේ හැරී ඇත
කෙසේ නමුත් සමහර මුලද්‍රව්‍ය (සෙනන් 129 – Xenon) වලට න්‍යෂ්ටිවල න්‍යෂ්ටික බමන තත්වය සැලකිය යුතු ප්‍රමාණයක් ධ්‍රැවීකරණය කර එක් දිශාවකට යොමු කිරීමේ හැකියාව ඇත
මෙම තත්වය අධි ධ්‍රැවීකරණය ලෙස හඳුන්වනු ලබයි
චුම්භක සම්ප්‍රයුක්ති මුර්තකයෙහි මෙහි වැදගත් යෙදීමක් ඇත
පදාර්ථයේ අවස්ථා 

පරමාණු විශාල සංඛ්‍යාවක් බැගින් පවතින භෞතික තත්ව, එනම් උෂ්ණත්වය හා පීඩනය මත පදනම්ව පදාර්ථයේ විවිධ අවස්ථාවල පැවතීම නිරීක්ෂණය කළ හැක
මෙම භෞතික තත්ව විචල්‍යය මගින් පදාර්ථයේ එහි විවිධ අවස්ථා වන ඝන, ද්‍රව, වායු හා ප්ලස්මා තත්වයන්ට පරිවර්තනය කළ හැක
තවද එකම මූලද්‍රව්‍යයේ එකම භෞතික කාලයක් තුළ වෙනස් ක්‍රම වලින් පැවතිය හැක
(උදා - දියමන්ති හා මිනිරන් )

කෙල්වින් 0  ට ආසන්න උෂ්ණත්වයේදී “බෝස් - අයින්ස්ටයින් සංසතික” තත්වයට පරමාණු සමූහ පත්වේ
එවිට සාමාන්‍ය තත්ව යටතේ පරමාණුක පරාසයේ පමණක් නිරීක්ෂණය කළ හැකි ක්වන්ටම් යාන්ත්‍රික බලපෑම් අන්වීක්ෂීය මට්ටමින් නිරීක්ෂණය කළ හැකි තත්වයට පත් වේ
එවිට මෙම අධිකව ශිතල කළ පරමාණු ගොණුව තනි පරමාණුවක් සේ හැසිරීමට පත් වේ
මෙම සංසිද්ධිය මූලික ක්වන්ටම් යාන්ත්‍රික හැසිරීම් පරීක්ෂා කිරීමට යොදාගත හැක
පරමාණුක ස්කන්ධය 

පරමාණුක ස්කන්ධය (m0) යනු එක් පරමාණුවක මුළු ස්කන්ධය වන අතර, එය බොහෝ විට පරමාණුක ස්කන්ධ ඒකක මගින් ප්‍රකාශ කරනු ලැබේ
පරමාණුක ස්කන්ධය යනු උදාසීන පරමාණුවක ප්‍රෝටෝන , නියුට්‍රෝන හා ඉලෙක්ට්‍රෝනවල ස්කන්ධයේ එකතුවය
ඇතැම් අවස්ථාවලදී පරමාණුක ස්කන්ධය යන්න සාපේක්ෂ පරමාණුක ස්කන්ධය , සාමාන්‍ය පරමාණුක ස්කන්ධය , පරමාණුක බර ආදී  වචන සදහා සමාන පදයක් ලෙස භාවිතා වූවද , එය වැරදි සහගත වේ
මෙහිදී එක් අවස්ථාවක දී පරමාණුවක තිබිය හැක්කේ එක් සමස්ථානිකයක් පමණක් වන අතර, එය බහුතරයකගේ සාමාන්‍යය අගය නොවේ
බොහෝ මූලද්‍රව්‍යවල එක් ප්‍රධාන සමස්ථානිකයක් පවතින අතර, එවිට එම සමස්ථානිකයේ ස්කන්ධය හා සාපේක්ෂ පරමාණුක ස්කන්ධය අතර ඇත්තේ ඉතා සුළු වෙනසකි
එවිට එය නොගිණිය හැකි වුවත් , ඒක පරමාණුක වශයෙන් ගත් කළ එහි සැලකිය යුතු වෙනසක් සිදුවේ
එක් ප්‍රධාන සමස්ථානිකයකට වඩා පවතින මූලද්‍රව්‍යවල මෙම වෙනස පැහැදිලිව දැකගත හැකිය
ක්ලෝරීන්) දුර්ලභ සමස්ථානිකවල මෙම වෙනස ඒකක කීපයක් විය හැකිය
සාපේක්ෂ පරමාණුක ස්කන්ධය (Ar) (පරමාණුක භාරය/ සාමාන්‍ය පරමාණුක ස්කන්ධය) සියලුම මූලද්‍රව්‍ය සමස්ථානිකයන්ගේ ස්කන්ධයේ සාමාන්‍ය අගය වන අතර, ඒ සදහා සාපේක්ෂ සමස්ථානික සුලභතාව ද බලපා ඇත
මෙය බොහෝ විට සම්මත පරමාණුක භාරයට සමාන අර්ථය ලබා දේ
සාපේක්ෂ පරමාණුක ස්කන්ධය භෞමික හා අභෞමික පරිසරයටද එකසේ යොදාගත හැකිය
IUPAC කමිටුවේ පරමාණුක භාර හා සමස්ථානික සුලභත්වය පිළිබද පනතෙන්  සම්මත පරමාණුක භාරය , පෘථිවි පෘෂ්ඨය මත ඕනෑම පරිසරයක ඇති මූලද්‍රව්‍යයක සාපේක්ෂ පරමාණුක ස්කන්ධයට සමාන බව සදහන්ව ඇත
මෙය ආවර්තිතා වගුවේ මූලද්‍රව්‍යවල සම්පූර්ණ බර ගණනයට යොදාගෙන ඇත
මෙහිදී නිවැරදිව ගණනය කිරීමට අපහසු බර, සාමාන්‍යය අගයක් වශයෙන් වරහන් තුළ අන්තර්ගතව ඇත
කෘත්‍රීම මූලද්‍රව්‍යවල වඩාත්ම ස්ථායී සමස්ථානිකයේ (එනම් දීර්ඝතම අර්ධ ආයු කාලය ඇති සමස්ථානිකයේ) මුළු නියුක්ලියෝන ගණන වරහන් තුළ යොදා සම්මත පරමාණුක ස්කන්ධය සදහන් විය යුතු ස්ථානයේ සදහන් කරයි
ලිතියම් මූලද්‍රව්‍යය මෙහිදී අද්විතීය කාර්යක් ඉටු කරයි
එයට හේතුව එහි සම්මත පරමාණුක භාරයේ අවිනිෂ්චිතභාවය පිරික්සීම උදෙසා ලිතියම්හි ස්වාභාවික සමස්ථානිකවල සුලභත්වය මිනිස් ක්‍රියාකාරකම් මගින් කැළඹීමකට ලක්වීමයි
සාපේක්ෂ සමස්ථානික ස්කන්ධය මනිනු ලැබ ඇත්තේ කාබන් - 12 පරමාණුවේ ස්කන්ධය 12 ලෙස ගැනීමෙනි
බන්ධන ශක්තියේ වෙනස් වීම් හා නියුට්‍රෝන , ප්‍රෝටෝන වෙනස්වීම හේතුවෙන් අනෙකුත් කිසිදු මුලද්‍රව්‍ය සමස්ථානිකයක එසේ පූර්ණ සංඛ්‍යාවක් ‍නොපවතී
කෙසේ වුවත් බන්ධන ශක්තිය හේතුවෙන් ඇති වන ස්කන්ධ හානිය, නියුක්ලියෝනයක ස්කන්ධයට සාපේක්ෂව අවම වන නිසා, සමස්ථානිකයක පරමාණුක ස්කන්ධය ඔබට පවසනුයේ මුළු නියුක්ලියෝන ගණනයි
එවිට නියුට්‍රෝන ගණන, මුළු නියුක්ලියෝන ගණනින් පරමාණුක ක්‍රමාංකය අඩු කිරීමෙන් සොයාගත හැකිය
පරමාණුක ක්‍රමාංකය 
රසායන විද්‍යාවේ දී හා භෞතික විද්‍යාවේ දී පරමාණුක ක්‍රමාංකය ලෙසින් හඳුන්වනුයේ පරමාණුක න්‍යෂ්ටියේ අඩංගු ප්‍රෝටෝන සංඛ්‍යාවයි. මෙය ප්‍රෝටෝන අංකය ලෙසද හඳුන්වනු ලැබේ
එය සාම්ප්‍රදායිකව  නිරූපණය කරනුයේ Z නම් සංකේතයෙනි
රසායනික මුලද්‍රව්‍යයක මෙම පරමාණුක ක්‍රමාංකය එහි පවතින ඉලෙක්ට්‍රෝන සංඛ්‍යාවට සමානය
පරමාණුක ක්‍රමාංකය සහ ස්කන්ධ ක්‍රමාංකය අතර ආසන්න සම්බන්ධතාවයක් ඇත
ස්කන්ධ ක්‍රමාංකය ලෙසින් හදුන්වනුයේ පරමාණුක න්‍යෂ්ටියේ ඇති ප්‍රෝටෝන සහ නියුට්‍රෝනවල එකතුවයි. 

ආරම්භයේ දී පරමාණුක ක්‍රමාංකය භාවිතා කරන ලද්දේ ආවර්තිතා වගුවේ යම් මුලද්‍රව්‍යයක් පිහිටිය යුතු ස්ථානය ඇගවීම සදහාය
දිමිත්‍රි මෙන්ඩලීෆ් විසින් දන්නා මුලද්‍රව්‍ය ඒවායේ පරමාණුක භාරය වැඩිවන අනුපිළිවෙලට සකසා සමාන රසායනික ගුණ සහිත මුලද්‍රව්‍ය කණ්ඩායම් වලට බෙදන ලදී
කෙසේ වුවත් මුලද්‍රව්‍ය ඒවායේ පරමාණුක  භාරයන් පදනම් කර ගෙන පමණක් පෙළ ගැස්වීමෙන් නොගැලපීම් කිහිපයක්ම පැන නැගිණි
අයඩීන් හා ටෙලියුලුරියම් ඒවායේ පරමාණුක භාරයන් අනුව පෙළ ගැස් වූ විට යම් නොගැලපීමක් පෙන්නුම් කළ අතර ඒවායේ ස්ථානයන් හුවමාරු කළ විට  රසායනික ගුණ අතින් වඩා සුදුසු පිළිවෙලකට පවතින බව පෙන්නුම් කෙරිණි
එබැවින් මුලද්‍රව්‍ය ඒවායේ රසායනික ගුණ අතින් ඉතා හොදින් ගැළපෙන අනුපිළිවෙලට සකස් කොට ඒවා ස්ථාන ගත කළ විට වගුව තුළ ඒවා දරන අංකය ඒවායේ පරමාණුක ක්‍රමාංකය විය
මෙම අංකය පරමාණුවේ ස්කන්ධය සමග බන්ධුතාවයක් පෙන්නුම් කළේය
එහෙත් 1913 දී හෙන්රි ග්වයින්, ජෙෆ්රි මොස්ලි විසින් සිදුකරන ලද පරීක්ෂණවලින් පසුව මෙම මුලද්‍රව්‍යයන්ගේ අනුපිළිවෙල පිළිබදව පැන නැගී තිබු විෂමතාවයන්ට අවසානයේ දී පැහැදිලි කිරීමක් සිදුකෙරීය
මුලද්‍රව්‍යයන්ගේ X කිරණ විවර්තන වර්ණාවලි අතර දැඩි සම්බන්ධතාවයක් ඇති බව සොයා ගත් මොස්ලි ආවර්තිතා වගුවේ නිවැරදි ස්ථානයන්හි මුලද්‍රව්‍ය ස්ථාන ගත කරන ලදී
මුලද්‍රව්‍යයක න්‍යෂ්ටියේ විද්‍යුත් ආරෝපණය හෙවත් ප්‍රෝටෝනවල ආරෝපණය එම මුලද්‍රව්‍යයන්ගේ පරමාණුක ක්‍රමාංකයන්ට අනුරූප වන බව මෙයින් නිර්ණය කරන ලදි
පරමාණුක ක්‍රමාංකය පරමාණුවේ අඩංගු ප්‍රෝටෝන හෝ ඉලෙක්ට්‍රෝන සංඛ්‍යාවට සමාන වේ
තවද ප්‍රෝටෝන ධන ආරෝපිත වන අතර ඉලෙක්ට්‍රෝනය සෘණ ආරෝපිතය
රසායනික ගුණ 

එක් එක් මුලද්‍රව්‍යවල න්‍යෂ්ටියේ අඩංගු ප්‍රෝටෝන ගණන සැලකිල්ලට ගත් කල ඒවාට විශේෂිත වු රසායනික ගුණ රාශියක් ඇත
ක්වොන්ටම් යාන්ත්‍ර විද්‍යාවේ නියමයන් පදනම් කරගනිමින් පරමාණුවක න්‍යෂ්ටියේ ආරෝපණයෙන් එහි ඉලෙක්ටෝන වින්‍යාසය පැහැදිලි කළ හැකිය
එක් එක් මුලද්‍රව්‍ය ඉලෙක්ට්‍රෝන කාක්ෂිකවල ආකෘතිය ඒවායේ රසායනික බන්ධන ස්වභාවය තීරණය කරන ප්‍රධාන සාධක වේ
නව මුලද්‍රව්‍ය 

නව මුලද්‍රව්‍ය පිළිබද ගවේෂණය සෑමවිටම විස්තර කරනුයේ ඒවායේ පරමාණුක ක්‍රමාංකය භාවිතයෙනි
2007 වසර මුල් කාලය වන විට මෙසේ පරමාණුක ක්‍රමාංකය 118 (117 බැහැරව) වන තෙක් මුලද්‍රව්‍ය සොයා ගෙන ඇත
බැර මුලද්‍රව්‍ය පරමාණුක ඉලක්ක කොට ගෙන අයන මගින් ඒවා විචර්ෂණය කිරීමෙන් නව මුලද්‍රව්‍ය සංස්ලේෂණය කර ගනී
මෙහිදී ඉලක්ක මුලද්‍රව්‍යයෙත් අයන ලෙස භාවිතා කළ මුලද්‍රව්‍යයේත් පරමාණුක ක්‍රමාංකවල ඓක්‍යය නව සංශ්ලේෂිත මුලද්‍රව්‍යයේ පරමාණුක ක්‍රමාංකයට සමාන වේ
පරමාණුක ක්‍රමාංකය වැඩිවත්ම පරමාණුවේ අර්ධ ආයු කාලය අඩුවේ
විකිරණශීලී ක්ෂය වීම

ඕනෑම මූලද්‍රව්‍යයක් අස්ථායි තත්ත්වයකින් යුත් සමස්ථානික එකක් හෝ වැඩි ගණනක් දරණ අතර එම අස්ථායී න්‍යෂ්ටි සහිත සමස්ථානික අංශු හෝ විද්‍යුත් චුම්භක තරංග විමෝනය කරමින් විකිරණශීලි ක්ෂය වීමකට භාජනය වේ
න්‍යෂ්ටියක අතර එහි අඩංගු අංශූන් බැඳ තබා ගන්නේ න්‍යෂ්ටික ශක්තියෙහි ක්‍රියාකාරී සීමාව ඉක්මවා ඇත්නම් එවැනි න්‍යෂ්ටියක් විකිරණශීලි තත්වයට පත් වේ
න්‍යෂ්ටික බන්ධන ශක්තියේ ක්‍රියාකාරී පරාසය 1fm ගණය වේ
විකිරණශීලි සිදුවීම් ප්‍රධාන ආකාර තුනකට සිදුවිය හැක

ඇල්ෆා ක්ෂයවීම්

ඇල්ෆා අංශුවක් පිළියම් න්‍යෂ්ටියක් සේ සැලකිය හැකි අතර එය නියුට්‍රෝන යුගලයකින් හා ප්‍රෝටෝන යුගලයකින් සමන්විත වේ
කිසියම් පරමාණුක න්‍යෂ්ටියක් ඇල්ෆා (x) අංශුවක විමෝචනය කරමින් විකිරණශීලි ක්ෂය වීමට ලක්වන විට ප්‍රතිඵලය ලෙස ආරම්භක මූලද්‍රව්‍යයට වඩා අඩු පරමාණුක ක්‍රමාංකයක් ඇති මූලද්‍රව්‍යයක් ලැබේ
බීටා ක්ෂය වීම

බීටා ක්ෂය වීමකදී පිටවන අංශුව බීටා අංශුවක් (β) ලෙස හැදින්වේ
මේවා වර්ග දෙකකි
එනම් ඉලෙක්ට්‍රෝන හා ප්‍රෝටෝනයයි
බීටා ක්ෂය වීමකදී සත්‍ය වශයෙන් අංශු දෙකක් විමෝචන අතර න්‍යෂ්ටිවල පවතින නියුට්‍රෝනයක් ප්‍රෝටෝනයක් බවට හෝ ප්‍රෝටෝනයක් නියුට්‍රෝනයක් බවට පත්වීම සිදු වේ
මෙ‍හිදී ප්‍රෝටෝනයක් නියුට්‍රෝනයක් බවට පත්වීමේදී පොසිටෝනයක් හා නියුමිනෝවක් න්‍යෂ්ටියෙන් විමෝචනය වන අතර එවිට ලැබෙන න්‍යෂ්ටියේ පරමාණුක ක්‍රමාංකය එකකින් අඩුවේ
නියුට්‍රෝනයෙන් ප්‍රෝටෝනයක් බවට පත් වන විට නව න්‍යෂ්ටියේ පරමාණුක ක්‍රමාංකය එකකින් අඩුවේ
නියුට්‍රෝනයේ ප්‍රෝටෝනයක් බවට පත් වන විට නව න්‍යෂ්ටියේ පරමාණු ක්‍රමාංකය එකකින් වැඩි වන අතර එවිට න්‍යෂ්ටියෙන් ඉලෙක්ට්‍රෝනයක් හා (ඇන්විනියුට්‍රිතෝ හෙවත්) ප්‍රතිනියුටිතෝවක් විමෝචනය වීම සිදුවේ
ගැමා ක්ෂය වීම් 
පරමාණුක න්‍යෂ්ටියක් ඉහළ ශක්ති  මට්ටමක සිට පහළ ශක්ති මට්ටමකට පැමිණීමේදී සිදුවන අතර එවිට න්‍යෂ්ටියෙන් විද්‍යුත් චුම්භක විකිරණ විමෝචනය වේ
ගැමා ක්ෂය වීම සිදුවන්නේ ඇල්ෆා හෝ බීටා ක්ෂය වීමක් නිසා න්‍යෂ්ටිය උත්තේජන තත්වයට පත්වීමෙනි
එක් එක් විකිරණශීලි සමස්ථානිකය ක්ෂය වීම කිසියම් නියත රටාවකට සිදුවන අතර එහිදී දෙන ලද සාම්පලයකින් අර්ධයක් ක්ෂය වීමට ගන්නා කාලය දෙන ලද සමස්ථානිකයක් සඳහා නියත අගයක් ගනී
මෙම අගය එම සමස්ථානිකය සදහා අර්ධ ආයු කාලය වේ
මෙම ක්ෂය වීම ඝාතීය ආකාරයක් ගන්නා අතර සෑම අර්ධ ආයු කාලය තුළම එම අර්ධ ආයු කාලය ආරම්භයේ සාම්පලයක් වූ සමස්ථානිකයන් අර්ධයක් බැගින් ක්ෂය වීම සිදු වේ
උදාහරණයක් ලෙස අර්ධ ආයු කාල දෙකකින් අනතුරුව කිසියම් විකිරණශීලි සමස්ථානික සාම්පල අඩංගු එම සමස්ථානික න්‍යෂ්ටි සංඛ්‍යාව මුල් අගයේ 25%  කි
(1/4)

න්‍යෂ්ටි සංස්ලේෂණය

මහා පිපිරුමක් සිදුවීමත් සමගම ස්ථායි ප්‍රෝටෝන හා ඉලෙක්ට්‍රෝන ඇති විය
පිපිරුමෙන් පසු ඊළග විනාඩි තුන ඇතුළත විශ්වයේ ඇති හයිඩ්‍රජන් ලිතියම් හා ඩියුටීරියම් පරමාණු බොහෝමයක් සංස්ලේෂණය විය
මහා පිපුරුමෙන් අවුරුදු 380000 කට පසු ප්‍රතිසම්බන්ධනය නමින් හැදින් වූ යුගයක දී මුල්ම පරමාණු (බැඳුණු ඉලෙක්ට්‍රෝන සහිත) සෛද්ධාන්තිකව නිර්මාණය ප්‍රසාරණය වෙමින් පැවති විශ්වය ඉලෙක්ට්‍රෝන න්‍යෂ්ටිවලට බැදීමට හැකිවන තරමට සිසිල් වූයේ මෙම යුගයේදී ය
එතැන් සිට තාරකා තුළ දී පරමාණුක න්‍යෂ්ටි එකතු වී න්‍යෂ්ටික විලයනය තුළින් යකඩ දක්වා වූ මුලද්‍රව්‍ය නිර්මාණය විය
ලිතියම් 6 වැනි සමස්ථානික අභ්‍යවකාශයේ දී කොස්මික් කිරණ පැතිර වීසම මඟින් නිර්මාණය විය
මෙය සිදුවන්නේ අධි ශක්ති ප්‍රෝටෝනයක් පරමාණුක න්‍යෂ්ටියකට පහර දී නියුක්ලියෝන විශාල සංඛ්‍යාවක් මුදා හැරීමෙනි
යකඩ වලට වඩා බර මුලද්‍රව්‍ය සුපර් නෝවා තරු තුළ r - ක්‍රමය මගින් නිෂ්පාදනය වී ඇති අතර AGB තරු තුළ  s - ක්‍රමයෙන් ද නිර්මාණය වී ඇත
මෙම ක්‍රම දෙකේදීම සිදුවන්නේ පරමාණුක න්‍යෂ්ටි මගින් නියුට්‍රෝන ග්‍රහණය කිරීමයි
ඊයම් වැනි මුලද්‍රව්‍ය විශාල ක්ෂයවීම්වලට භාජනය වීමෙනි
සටහන්

ආශ්‍රිත

ග්‍රන්ථ  ආශ්‍රිත

බාහිර සබැඳි 

—a guide to the atom for teens
පරමාණුව
විද්‍යාව
රසායන විද්‍යාව
පින්නදුවගේ අරවින්ද ද සිල්වා 1965 ඔක්තෝබර් 17 වන දින කොළඹ දී උපත ලැබීය
ශ්‍රී ලංකා මාතාවට ගෞරවය ගෙන දුන් අති මහත් දක්ෂතා රැසක් හිමි කරගත් අනගිභවනීය ක්‍රීඩකයකු ලෙස ඔහුව හැඳින්විය හැකිය
ක්‍රිකට් වෘත්තීය ජීවිතය 
අරවින්ද ද සිල්වාගේ ටෙස්ට් , ක්‍රිකට් දිවිය ආරම්භවන්නේ 1984 එංගලන්තයේ “ලෝඩ්ස්” ක්‍රීඩා පිටියෙනි
ක්‍රිකට් දිවියේ මුල් අවධියේ දී ඔහුව හඳුනාගනු ලැබුවේ පන්දුවට දැවැන්තව පහර දෙන  නමුත් අස්තිර පිතිකරුවකු ලෙසිණි
ඒ නිසාම ඔහුට “Mad Max” යන අනවර්ථ නාමය ලැබුණි
ඔහු ඔහුගේ සුපුරුදු දැඩි ප්‍රහාර ගැන පැවසුවේ එය ඔහුගේ සුපුරුදු ආර බවත් එවැනි ප්‍රහාරයක දී ඔහුට තම පහර ගැන විශ්වාසය ගොඩනැගෙන බවත්ය
එම නිසා ඔහුට එම සුපුරුදු ආර වෙනස් කර ගැනීමට අවශ්‍ය නැති බවත්ය
යමෙකුට පන්දු එවන්නා සිය පාලනයට නතු කරගත හැකිනම් ඔහු එය කළ යුතු බව ඔහුගේ අදහසයි
කුඩා කළ සිටම එය ඔහුගේ ප්‍රතිපත්තිය වූ බව ද ඔහු වැඩි දුරටත් පවසයි
නමුත් 1995 එංගලන්තයේ කෙන්ට්හි ක්‍රීඩා කළ සාර්ථක පළමු පෙළේ තරඟාවලියකින් පසු ඔහුගේ ක්‍රිකට් දිවියේ සැබෑ පරිවර්තනයක් සිදුවිය
1996 ලෝක කුසලාන තරඟාවලියේ ඔහු ජයග්‍රාහී බල කණුවක් වූයේ සිය විජයග්‍රාහී ශතකය හා විකට් තුනක් ලබාගෙන ඕස්ට්‍රේලියා‍වට එරෙහිව හොඳම ක්‍රීඩකයා වීමෙනි
එපමණක් නොව ටෙස්ට් තරඟ දෙකකදීම ඒ සෑම ඉනිමකම ඔහු ශතක වාර්තා ඔහුගේ උසස් ජයග්‍රහණයක් වන අතර ඒ අවධියේ දී ඔහුට අභියෝගයක් වූයේ ඉන්දියානු කණ්ඩායමේ සුනිල් ගවස්කාර් හා ඕස්ට්‍රේලියානු කණ්ඩායමේ රිකී පොන්ටින්ය
ඔහුගේ ශතක ඉක්මවූ ලකුණු රැස් කිරීම වූයේ 138 හා 105 වශයෙනි
එය නොදැවී ලබාගත් ලකුණු වීම විශේෂත්වයකි
ඒ 1997 පකිස්ථානයට එරෙහිව කොළඹ සිංහල ක්‍රීඩා සමාජ ක්‍රීඩාංගනයේ දීය
මෙය ඔහු තැබූ අනගි වාර්තාවක් විය
දෙවන ටෙස්ට් තරගයේ දී ලබාගත් ලකුණු 168 නිසා එම වසර අවසාන ලකුණු 1220 ක් ඉහළ නැගුණු අතර වේගය 76.25 ක් විය
ඔහුගේ ඉහළම ලකුණු රැස් කිරීම වූයේ 1991 නවසීලන්තයට එරෙහිව “Basin Reserve” හි දී ලකුණු 267 කි
එසේ 2002 ඔහුගේ අවසාන ටෙස්ට් තරගයේ දී බංග්ලාදේශයට එරෙහි ශතක දෙකක් ලබා ගත්තේය
මෙවැනි අනගිභවනීය නමක් ක්‍රිකට් ඉතිහාසයේ රඳවා 2003 ලෝක කුසලාන තරඟාවලියෙන් පසු ඔහු ක්‍රිකට් දිවියෙන් සමුගත්තේය
ක්‍රිකට් ක්‍රීඩාව වෙනුවෙන් ඔහු කළ අනූපමේය සත්කාරයට ශ්‍රී ලාංකිකයෝ වන අපි ණය ගැති‍ වෙමු
චරිත කතා
ලාංකික සිංහලයෝ
ඩී. එස්. සේනානායක විදුහලෙහි ආදි සිසුවෝ
1965 උපත්
ලෝකයේ ජනප්‍රියම ක්‍රීඩාව වේ
එය කණ්ඩායම් දෙකක් එක්ව ක්‍රීඩා කරයි
එක් කණ්ඩායමක ක්‍රීඩකයන් 15ක් සිටින අතර ඉන් 11ක් පමණක් පිටියේ ක්‍රීඩා කරයි
පාපන්දු ක්‍රීඩාවේ දක්ෂතා

1) පන්දුවට පහර දීම
2) පන්දුව රැගෙන යාම
3) පන්දුව නැවැත්වීම
4) පන්දුව තුළට විසි කිරීම
5) පන්දුවට හිසින් පහර දීම
6) දැල් රැකීම
(දැල ආරක්ෂා කිරීම)

7) ගෝල් රැකීම
නීති හා ක්‍රීඩා පිටිය

තණ පිඬැලි ඇල්ලූ හෝ ස්වාභාවික සෘජුකෝණාස්‍ර හැඩැති තණ පිටිටනියක මෙම ක්‍රීඩාව කෙරෙන අතර දෙකෙළවර හි දිණුම් කණුව (ගෝල) පිහිටා ඇත
ක්‍රීඩා පිටියෙහි ප්‍රමාණය පළල 45m ක් හා දිග 90m කි
⁣ගෝල කණු දෙක අතර පරතරය 15m ක්ය
ප්‍රතිවාදී පිළ කෙළවර ඇති ගෝල කණුව තුළට පන්දුව යොමු කිරීමෙන් සිය පිළිට ගෝල වශයෙන් ලකුණු රැස්කර ගත හැකිය
තරඟයක් පැවැත්වෙන කාලය මිනිත්තු 90කි
මෙම කාලය මිනිත්තු 45 බැගින් වු අර්ධ දෙකකින් සමන්විත ය
විවෙිකය මිනිත්තු 15කි
සාමාන්‍යයෙන් දැල් රකින්නාට පමණක් පන්දුව දෑතින් ඇල්ලීමට අවසර ඇති අතර සෙසු ක්‍රීඩකයින්ට පන්දුව පාදයෙන් සිරසෙන් හෝ කඳ ආශ්‍රීත කොටසෙන් පහරදීමට හා ලබා ගැනීම කළ හැකිය
දැල් රකින්නා කණ්ඩායමෙි අනෙකුත් ක්‍රීඩකයන්ට වඩා වෙනස් වර්ණයකින් සැරසී සිටීම අනිවාර්ය වෙි
වැඩිපුර ගෝල සංඛ්‍යාවක් ලබාගත් පිළ ජයග්‍රහණය ලබන අතර සම ලකුණු ලබාගත් අවස්ථාවක තරගය අවසන් කිරීම කීප ආකාරයකින් සිදු කෙරේ
එනම් ජය පරාජයෙන් තොර තරඟයක් ලෙසත් අමතර කාලයක් (මිනිත්තු 15 බැගින් අර්ධ දෙකකින් සමන්විතය
විවෙිකය මිනිත්තු 5කි
) ලබාදීමෙන් හෝ දඩුවම් පහරකින් සිය ජය තහවුරු කර ගත හැකිය
නීති හා විනය කඩ කිරීමකට එරෙහිව අදාල ක්‍රීඩකයන්ට රතු හෝ කහ කාඩ්පත් ⁣ලබා දෙයි
යමිි කිසි ක්‍රීඩකයෙකුට රතු කාඩ්පතක් හිමිවුවහොත් ඹහු තරඟයෙන් ඉවත් කරන අතර අදාල පිළට ක්‍රීඩකයන් 10දෙනෙකුගෙන් ක්‍රීඩා කිරීමට සිදුවෙයි
දැල් රැකීමෙිි කලාපයේදී නීති කඩ වුවහොත් ප්‍රතිවාදී පිළට දඩුවමි පහරක් හිමිවෙයි
ඉතිහාසය

1863 එංගලන්තයේදී සැකසුණු නීතිරීති මාලාවකට අනුකූලව ලන්ඩන්හි මෝර්ටිලේක්හි බර්න්ස් කොමන් ක්‍රීඩා පිටියේදී ආරම්භ විය
පාපන්දු ක්‍රීඩාව සම්බන්ධව සියලු කටයුතු පාලනය කරනු ලබන්නේ 1904 දී රටවල් 7ක සහභාගිත්වයෙන් ඇරැඹුණු  අන්තර් ජාතික පාපන්දු සම්මේලනයයි
පාපන්දු ලෝක කුසලානය

1930 දී පාපන්දු ලෝක කුසලානය ආරම්භ විය
1942දී හා 1946දී දෙවන ලෝ්ක යුද්ධය (WW2) නිසා ලෝක කුසලාන නොපැවිත්විණි
කෙසේ වෙතත් අද වන විට FIFA ලෝක කුසලානය උන්මාදයක් බවට පත්ව ඇත
පාපන්දු ලෝක කුසලාන දිනු රටවල් පහත දැක්වෙයි
🏴󠁧󠁢󠁥󠁮󠁧󠁿එංගලන්තය - 1966

🇪🇸ස්පාඤ්ඤය - 2010

🇺🇾️උරුගුවෙි - 1930,1950

🇫🇷ප්‍රංශය - 1998,2018

🇦🇷ආජන්ටිනාව - 1978,1986,2023

🇮🇹ඉතාලිය - 1934,1938,1982,2006

🇩🇪ජර්මනිය - 1954,1974,1990,2014

🇧🇷බ්‍රසීලය - 1958,1962,1970,1994,2002

(1930 - 2023 දක්වා පමණි
)
පාපන්දු ක්‍රීඩාව
ක්‍රීඩා
776 පැවති පළමු ඔලිම්‍පික් ක්‍රීඩා උළෙලේ එකම මළල ක්‍රීඩා අංශය වූයේ ධාවන පථයක දිවෙන ඇවිදීමේ තරඟයයි
නැතහොත් “ස්ටේඩ්” දිවීමේ තරඟයයි
ශාස්ත්‍රීය යුගය තුළ යුරෝපයේ වෙනත් ක්‍රීඩා අංශයන් පැවතුණි
පැන්හෙල්ලෙනික් ක්‍රීඩා

පයිතියාන් ක්‍රීඩා (ආරම්‍භය ක්‍රි
527 ) අවුරුදු 04 කට වරක් “ඩෙල්පි” හිදී පැවැත්වුණි
“නෙමීයන්” ක්‍රීඩා (ආරම්‍භය ක්‍රි
516) අවුරුදු 02 කට වරක් ආර්ගෝලිඩ් හිදී පැවැත්වුණි
ඉස්තමියන් ක්‍රීඩා ( ආරම්‍භය ක්‍රි
523) අවුරුදු 02 කට වරක් කෝයින්ත් හිදී පැවත්වුණි
රෝමන් ක්‍රීඩා 
 

රෝම එම්රුස්කන් ජාතිකයන්ගේ ක්‍රීඩා කෞශල්‍යය නැගී සිටීම ශ්‍රීක මුලාරම්‍භයට වඩා කැපී පෙනුණි
ගොක් ටියුටන් හා සෙල්ට්‍ස් යන ජාතිකයෝ රෝම ජාතිකයින්ට වඩා ඉසව්‍ සඳහා සතුටින් සහභාගි වූහ
කෙසේ වුවත් මෙම තරඟ ප්‍රතිවාදී පුහුණු තරඟ ලෙස සැලකුණි
මධ්‍යකාලීන යුගයේදී රදලයන්ගේ පුතුන් අශ්වයන් පැදීම අශ්වයන් හා පොර බැදීම ආයුධ පුහුණුවට අමතරව දිවීමේ තරඟ බර ඉසිලී‍ම පැනීම සහ මල්ලව පොර යන තරඟ ඉසව්‍ පුහුණු කරවන ලදී
නිළ හා නිළ නොවන ක්‍රීඩාගාරයන්හි දී මෙම තරඟ මිතුරු හා ප්‍රතිවාදී තරඟ යන ලක්ෂණ දෙකෙන්ම පවත්වනු ලැබීය
19 වන ශතවර්ෂය වන විට සංවිධානයේ විධිමත් බවක් ඇති විය
එය පාසල් පද්ධතියට විධිමත් ක්‍රීඩා හා ව්‍යායාම්‍ එක්කිරීමෙන් සිදු කෙරුණි
මෙවැනි විධිමත් ක්‍රීඩා පද්ධතියක් ක්‍රියාත්මක කළ පාසල් අතර සැන්ඩ්‍හර්ස්හි  Royal Military College මුල් තැන ගනී
ඒ  1812 සිට 1825 දක්වා වර්තාගත ප්‍රථම ( රැස්වීම) සංවිධානය කරනු ලැබු‍ෙව් රෝයල් Shrewsbury School Hunt විසින් ෂ්‍රොප්ස්යර්හි පුෂ්බරි ( Shrews bury) හිදී ය
මෙම රැස්වීම පිළිබඳ විස්තර දැක්වෙන ලිපිපෙළක් ඉන් වසර 60 කට පසු  C
රොබින්සන් විසින් පල කෙරුණි
ඔහු 1838 සිට 1841 දක්වා ඔහු එම පාසලේ සිසුවෙකු විය
1849 දී “ The Royal Military Academy” විසින් තරඟයක් සංවිධානය කරනු ලැබූ අතර ඒ පිළිබඳ විධිමත් රැස්වීම්‍ මාලාව පවත්වනු ලැබු‍ෙව්‍  1850 දී ඔක්ස්පර්ඩ්‍ හි “Exeter College” විසිනි
වර්තමාන මළල ක්‍රීඩා අංග වලදී සියලු ධාවන තරඟ සිදු කළ හැකි මීටර් 400 ධාවන පථයක් යොදා ගන්නා අතර පිටියේ තරඟ බොහෝ විට පවත්වනුයේ ඇතුළු පිටියේ නැතහොත් ඇතුළු ධාවන පථයේය
1896 දී පැවති ප්‍රථම ඔලිම්‍පික් ක්‍රීඩා සඳහා ද මළල ක්‍රීඩා ඇතුළත් කෙරුණි
කාන්තා ඉසව්‍ සඳහා ප්‍රථමවරට අවසරය ලැබුණේ 1928 දීය
1912 දී අන්තර් ජාතික පරිපාලන ආයතනක් පිහිටුවිණි
එය IAAF ලෙස හැඳින්වුණු අතර 1983 එම ආයතනය විසින් බාහිර ලෝක ශූරතා තරඟ ආරම්‍භ කෙරුණි
එසේම ප්‍රාදේශීය ක්‍රීඩා තරඟ ද පෑන් ඒෂියන් ක්‍රීඩා තරඟ පොදු රාජ්‍ය මණ්ඩලය ක්‍රීඩා තරඟ සේම වෘත්තීමය ගෝල්ඩන් ලීග් තරඟාවලිය IAAF ලෝක ශූරතා අවසන් මළල ක්‍රීඩා තරඟ, ලෝක ගෘහස්ථ ශූරතා තරඟාවලිය යනාදීය මේ අතර වේ
ඹලිම්පික් ශූරතා තරඟාවලියේ දී  ක්‍රීඩාව ඉතා උණුසුම්‍ වන අතර එය වෙනත් මට්‍ටමකදී අඩු උනන්දුවක් දක්වයි.

1970 දක්වා ඇමෙරිකා එක්සත් ජනපදයේ ක්‍රීඩාව වෘත්තීය මට්‍ටම දක්වා නැංවී‍ෙම්‍ පරිපාලනමය කටයුතු සිදු කරනු ලැබු‍ෙව්‍  Amateur Athletic Union- (AAU) ආයතනය වන අතර The Athletic Congress ( TAC) සහ ආයතනය මෑතකදී පිහිටුවීය
USA Track and filed හෝ ( USA T&F) ලෙස නැවත නම්‍ කෙරුණි
එලෙසම මාර්ග ධාවන තරඟ සංවිධානය සඳහා Road Runners Club of America ( RRCA) පිහිටුවන ලදී
නූතනයේ දී කලින් පැවතුනා වූ ආධුනිකත්වයට විරාමය තබමින් මළල ක්‍රීඩකයන්හට දිවීමේ තරඟවලින් මුදල් ලබා ගත හැකිව ඇත
org/wiki/Athletics_(track_and_field)#History
මළල ක්‍රීඩා ජවන හා පිටිය මළල ක්‍රීඩා ලෙස ද හැඳින්වේ
එය දිවී‍ම , විසි කිරීම හා පැනීම යන ඉසව්වලින් සමන්විත වේ
මෙම නම සෑදී ඇත්තේ “ඇත්ලෝස්” නම් වන ග්‍රීක වචනයෙනි
එහි තේරුම “තරඟය” නම් වේ
දැල් සහිත පිත්තක් (රැකට්) භාවිතයෙන් කෙරෙන ක්‍රීඩාවක් ලෙස බැට්මින්ටන් හැඳින්විය හැකියි
ඒකල හා යුගල වශයෙන් කෙරෙන මෙම ක්‍රීඩා සෘජුකෝණාස්‍රාකාර පිටියක ක්‍රීඩා කරයි
එම පිටිය සමභාග වන ලෙස දැලකින් වෙන්කර ඇත
එම දැල දෙපස කොට‍සේ ප්‍රතිවිරුද්ධ කණ්ඩායම් දෙකක් ලෙස ක්‍රීඩා කරයි
ප්‍රතිවාදී කණ්ඩාය‍මේ සාමාජිකයෙකු විසින් දැලට උඩින් එවන ලද ෂටල කෝකයට ( පන්දම /බැට්මින්ටන් මල ) නිවැරදිව ප්‍රතිප්‍රහාර එල්ල කිරීමෙන් ලකුණු රැස් කිරීම කරයි
ප්‍රතිවාදී පිළට පන්දු දැමීමට පෙර බිම පතිත වීම හෝ වේගයෙන් තරගය කරගෙන යෑමේදී පන්දුව බිම පතිත වීම ලකුණු නොලබන අවස්ථාව වේ
පන්දුව සාදා ඇති විශේෂිත පිහාටුමය ලක්ෂණය නිසා එයට වේගයෙන් ඉදිරියට ගමන් කළ හැකි අතර පන්දුවකට වඩා එය වේගවත්ය
පන්දුව ඉහළින් යාමේදී සුළඟ බලපාන නිසා තරඟකාරීව පත්වන බැට්මින්ටන් තරඟයක් ගෘහස්ථව පවත්වන අතර විනෝදාශ්වාදය සඳහා පවත්වන්නන් බාහිර ස්ථානයන්හි පැවැත්වේ
බොහෝ විට මෙය ගෙවතු හා වෙරළ ආශ්‍රිතව පවත්නා වූ ක්‍රීඩාවකි
වර්තමානයේදී එම ක්‍රීඩාව කාණ්ඩ 5 කින් යුතු ඔලිම්පික් තරගයක් ලෙස පැවැත්වේ
එය ඒකල පිරිමි හා ගැහැණු යුගල පිරිමි හා ගැහැණු ලෙසද මිශ්‍ර යුගල ලෙස ද පැවැත්වේ
ඉහළ තලයේ ක්‍රීඩා තරගයන්හිදී ක්‍රීඩකයන්ගේ යෝග්‍යතාවය ඉතා සැලකිල්ලට ගන්නා අතර ඔවුහු රිද්මයානුකූල හා වේගවත්ව ක්‍රීඩා කළ යුතු වේ
මෙය තාක්ෂණික ක්‍රීඩාවක් බැවින් ක්‍රීඩකයාගේ චාලක ඒකාග්‍රතාවය හා පිත්ත හැසිරවීමේ කුසලතාවය ඉතා උසස් මට්ටමක තිබිය යුතුය
ක්‍රීඩා වෛද්‍ය විද්‍යාව
ක්‍රීඩා
බේස්බෝල්baseballයනු පිත්තක් සහ පන්දුවක් bat and ball game භාවිතා කරමින්  එක් පිළකට 9දෙනා බැගින්  ක්‍රීඩා කරන ක්‍රීඩාවකි
පන්දුවට පහර දෙනකණ්ඩායම (batting team) පන්දු යවන්නා(pitcher) එල්ල කරන පන්දුවට පහර දී  පළමු දෙවන තෙවන හා හෝම් බේස(home plate) පසුකරමින් ලකුණක් සම්පුර්ණ කිරීමට උත්සහ කරයි
පන්දු රකින කණ්ඩායම(fielding team) පන්දුවට පහර දෙන කණ්ඩායමේ පිතිකරුවන්,බේස අතර දුවයන්නන්(base runneres) දවා ගනිමින් ලකුණු ලබා ගැනීම වැලක්වීමට උත්සහකරයි
මෙම ක්‍රීඩාවේදී දවා ගැනීමේ අවස්ථා කිහිපයක්ම ඇත
පන්දුවට පහර දෙන කණ්ඩායමේ  ක්‍රීඩකයන්ට ඕනෑම බේසයක නැවතී කෙසේහෝ  නැවතත් හෝම් බේසය පසුකල විට ලකුණ ලබාගත හැක
කණ්ඩායම් දෙක මාරුවෙන් මාරුවට පන්දුවට පහර දෙන අතර මාරු වීමක් සිදුවන්නේ පන්දුවට පහර දෙන කණ්ඩායමේ ක්‍රීඩකයන් තිදෙනෙකු දැවී ගිය පසුවය
ඉනිම නවයක්(9) පුරා දිවයන මෙම ක්‍රීඩාවේ පළමුව පන්දුවට පහර දෙන්නේ සංචාරක කණ්ඩාමය(visiting team)
ඉනිම නවය අවසානේ වැඩිම ලකුණු ලැබූ කණ්ඩායමට ජය අත් වේ
බේස්බෝල් මුලින්ම 18 වන ශතවර්ෂයේ එංගලන්තයේදී ක්‍රීඩාකල බව වාර්තාවේ
එංගලන්තයෙන් උතුරු ඇමරිකාවට සංක්‍රමණය වූ පිරිස බේස්බෝල් උතුරු ඇමෙරිකාවට රැගෙන එනලදී
එතනපටන් අද දක්වා බේස්බෝල් දියුණු වෙමින් පවතී
19 වන සියවසේ අග භාගයේදී  මුළු ඇමරිකාව පුරාම බේස්බෝල් ජාතික ක්‍රීඩාව ලෙසහැදින්වෙනු ලැබිනි
අද වනවිට බේස්බෝල් උතුරු ඇමෙරිකාව,දකුණුඇමෙරිකාව,යුරෝපය සහා ආසියාවේ ද ජනප්‍රය ක්‍රීඩාවක් බවට පත් වී ඇත
ඇමෙරිකා එක්සත් ජනපදයේ සහා කැනඩාවේ ප්‍රදාන බේස්බෝල් ලීගයේ(Major League Baseball)  කණ්ඩායම් ජාතික ලීගය(National League) සහා ඇමරිකන් ලීගය (American League) යන ලීග සදහා කොටස් 3ක් යටතේ බෙදනු ලැබේ
ඒවා නම් බටහිර නැගෙනහිර සහ මධයම වේ
තවද ඉහල මට්ටමේ තරගාවලි ජපානයේ සහා කියුබාවේ ද පැවෙත්වේ

ඉතිහාසය

බේස්බෝල්  සම්භවය   
බේස්බෝල් හි ක්‍රමවිකාශනය සිදුවූනේ පිත්තකින් සහ පන්දුවකින් කරනලද අවස්ථාවක පටන්ය
1344 දී ප්‍රංශ අත්පිටපතක බේස්බෝල් ක්‍රීඩාවට සමාන ලක්ෂණ සහිත ක්‍රීඩාවක රුපසටහන් අන්තර්ගතවිය
ප්‍රංශයේ  තවත් ඊට සමාන ලෙස පැවතුනු  පැරණි ක්‍රීඩා ලෙස   thèque,la balle au bâton, සහා la balle empoisonne යන ක්‍රීඩා හදුනාගෙන ඇත
නමුත් සැමගේ පිළිගත් මතය නම් අද දක්වා බේස්බෝල් පැවත එන්නේ උතුරු ඇමෙරිකාවේ සිට 
එල්ලේ වැනි ක්‍රීඩාවකින් වර්ධනය  වූවාක් ලෙසය
ඩේවිඩ් බ්ලොක් ගේ (David Block)  Baseball Before We Knew It
A Search for the Roots of the Game (2005) යන කෘතියේ  
එංගලන්තයේ පැවති එල්ලේ වැනි ක්‍රීඩාව (rounders)බේස්බෝල් හි ඉතිහාසය ගැන සෙවීමට ඉතාම වටිනා සාක්ෂියක් බව අදහස් කෙරේ
බ්ලොක් ගේ අදහස වන්නේ එල්ලේ වැනි ක්‍රීඩාව සහ පැරණි බේස්බෝල් අතර තිබේ ඇත්තේ පළාත් බද වෙනස්කම් පමණි යන්නය
තවද එංගලන්තයේ ක්‍රීඩා උණු stoolball සහා tut-ball,යන ක්‍රීඩාද මේ සදහා සම්බන්ද බව පෙරවිත්ති වලින් දැක්වේ
තවද ක්‍රිකට් ක්‍රීඩාව පෙවත එන්නේද මෙමගින් බව දීර්ග කාලයක සිට විශ්වාස කෙරේ
මුලින්ම බේස්බෝල් ගැන පල වූ කෘතිය වන්නේ 1744 බ්‍රිතාන්‍යයේ පල වූ ( A Little Pretty Pocket-Book) නම් ජෝන් නිව්බරි (John Newbery)ගේ කෘතියයි
එහි බේස්බෝල් පිළිබද විස්තරයක් සහා පන්දුරකිනන් ස්ථානගත කර ඇති ආකාරය අන්තර්ගතවිය
ඩේවිඩ් බ්ලොක්(David Block) සම්මීක්ෂණයකින් අනාවරණය කරගත් ආකාරයට මුලින්ම බේස්බෝල් තරගයක් වාර්තාපොත් අතරට එක් වූයේ 1749 දීය
එංගලන්තයේ නීතිවේදියෙකු වූ විලියම් බ්රේ(William Bray) 1755 දී බේස්බෝල් තරගයක් වාර්තා කර ඇත
ඇමෙරිකාවේ පළමුවරට බේස්බෝල් ගැන සටහනක් තබන්නේ 1791 දීය
1830 මුල භාගයේ උතුරු ඇමෙරිකානු වාර්තා වල බේස්බෝල් හි මුලිකාංග අඩංගු පිත්තෙන් සහ පන්දුවෙන් කරන ක්‍රීඩා ඇතුල්විය
එම ක්‍රීඩා ටවුන් බෝල්(        town ball) රවුන්ඩ් බෝල්(round-ball) බේස්බෝල්(base ball) ලෙස හදුන්වා තිබේ
1845 දී නිව්යෝක් සිටි හි ( Knickerbockers ක්‍රීඩා සමාජයේ ) ඇලෙක්සැන්ඩර් කාර්රයිට් Alexander Cartwright  Knickerbockers නීති ලෙස නීති පද්ධතියක් හදුන්වාදෙන ලදී
වාර්තා වලට අනුව ඇමෙරිකාවේ  නිත්‍යානුකූලව ක්‍රීඩා කල පළමු බේස්බෝල් තරගය වාර්තා වන්නේ නිවුයෝර්ක්  Knickerbockers  සහා  නිවුයෝර්ක් Nine  1846 ජුනි 19 වනදා  පැවති තරගය වේ
ජය ගනු ලැබුවේ 23-1 ලෙස ඉන්නිම 4 ක් අවසානයේ නිවුයෝර්ක්  Knickerbockers  පිලයි
මෙතැන පටන් නුතන බේස්බෝල් ක්‍රීඩාව පරිණාමය වීම ආරම්භ විය
ඇමෙරිකාවේ බේස්බෝල් ඉතිහාසය  
1850 මැද භාගයේ නිව්යෝක්(New York) හි බේස්බෝල් උන්මාදය පැතිරෙන්නට විය
ප්‍රාදේශීය සඟරා වල බේස්බෝල් ජාතික ක්‍රීඩාව ලෙස හැදින්විණි
ඉන්පසු ක්‍රීඩාසමාජ මටටමේ බේස්බෝල් පැතිරී ගියේය
විධිමත් ආකෘතියකට අනුව ජාතික ලීගය(NL) 1876 දී ඇති විය
ඊටපෙර තවත් ජාතික මට්ටමේ ක්‍රීඩා තරගාවලි ඇතිවූන අතර ඒවා දීර්ගලෙස ක්‍රියාත්මක වුයේ නැත
1884 හිසට ඉහලින් අත ගෙනවිත් පන්දු යැවීම වලංගු කරන ලදී
1901දී අවසාන විශාලම වෙනස සිදුවිය
ඒ අවලංගුපන්දු(foul balls) හා ස්ට්‍රියික(strike) හදුන්වාදීම වේ
ශ්‍රී ලංකාවේ බේස්බෝල් ඉතිහාසය 

අසු ගණන වල මැද භාගයේදී  ශ්‍රීලංකාවට බේස්බෝල් හදුන්වා දී ඇත
හිටපු ඇමති කෙනෙකු වූ ෆෙස්ටස් පෙරේරා(Festus Perera)මහතාගේ මැදිහත් වීමෙන් ඇමෙරිකානු තානපාති කාර්යාලයේ (US Embassy) ලී
ඈන්
රොස්(Ms
Lee Ann Ross)මහත්මියගේ දායකත්වයෙන් යුතුව බේස්බෝල් ලංකාවට හදුන්වා දෙනු ලැබිණි
ඒ සදහා බේස්බෝල් පදනමක්ද ස්ථාපිත  කරන ලදී
ඇමෙරිකානු පුහුණුකරුවෙකු වූ ජිම් ඩිමික්(Jim Dimick)මහතා මුල්ම පුහුණුකරු විය
ශ්‍රීලංකාවේ මුලින්ම ඇතිවූ කණ්ඩායම් ලෙස  ගුවන් හමුදා කණ්ඩායම(SriLanka  Airforce) ,ශක්ති බේස්බෝල් කණ්ඩායම (Shakthi Baseball Club),ගෝල්ඩ් ෆිෂ් බේස්බෝල් කණ්ඩායම(Gold Fish Baseball Club) රාජකීය විදුහල් බේස්බෝල් කණ්ඩායම(Royal College) දැක් විය හැකිය
මුලදී හැව්ලොක් ක්‍රීඩාංගණයේදී ඇමෙරිකානු තානාපති කාර්යාලයේ කාර්යමණ්ඩල සමාජිකයන් සහා ලංකාවේ තිබු ක්‍රීඩා සමාජ අතර සුහද තරග පැවැත්විණි
පළමු තරගාවලිය පැවැත්වුනේ 1995 දීය
කණිෂ්ඨ බේස්බෝල් ක්‍රීඩකයන් 6 දෙනෙකු 1992 දී පැවැත්වුණු ලෝක බේස්බෝල්  පොළට  (World Children’s Baseball Fair) සහභාගී වුහ
ජපානයේ නන්කු බේස්බෝල් පදනමේ(Nankue Baseball Federation) කනිෂ්ට  ක්‍රීඩකයන් ශ්‍රීලංකාවේ සංචාරය කර ඇති අතර ශ්‍රීලංකාවේ කණිෂ්ඨ ක්‍රීඩකයින් ද ජපානයේ සංචාරය කර ඇත
බේස්බෝල් ක්‍රීඩාවට නවකයෙකු වූ ලංකාව 1995 පිලිපීනයේ පැවති පළමු ආසියානු බේස්බෝල් තරගාවලියට සුදුසුකම් ලැබිය
මේ දක්වා පස් වතාවක් ශ්‍රී ලංකාව ආසියානු කුසලානයට සහභාගී වී ඇත
2009 දී ලෝකඩ පදක්කම දිනා ගැනීමටද සමත් විය
නීති සහා ක්‍රීඩා කරන ආකාරය 
මෙය එක වරකට කණ්ඩායම් දෙකක් අතර සිදුවන ක්‍රීඩා තරගයකි
එක් කණ්ඩායමකට එක්වරකට ක්‍රීඩාකරනු ලබන්නේ ක්‍රීඩකයින් 9දෙනෙකි
මාරුවෙන් මාරුවට කණ්ඩායම් ඉනිම බැගින් පන්දුවට පහරදීම(batting) හා පන්දුරැකීම(fielding) සිදුකරනු ලැබේ
තරගයකදී එක් පිලකට ඉනිම 9ක් හිමිවේ
සංචාරක කණ්ඩායම මුලින්ම පන්දුවට පහරදීම සිදුකරයි
ජයගැනීම සදහා අනෙක් පිලට වඩා ලකුණු ලබාගත යුතුය
පහර එල්ලකරන කණ්ඩායම සමචතුරස්රයක පවතින බේස(bases) පසුකරමින් ලකුණු ලබාගැනීම සිදුකල යුතුය
පන්දුරකින කණ්ඩායම ලකුණු ලබාගැනීම වළක්වමින් පන්දුවට පහරදෙන කණ්ඩායමේ දැවීයාම් 3ක් ලබාගත යුතුවේ
එලෙස දැවීයම් 3ක් ලබාගත් පසුව කණ්ඩායම් පන්දුවට පහරදීම සහා පන්දුරැකීම මාරුකර ගනුලැබේ
ඉනිම 9වය අවසානයේ ලකුණු සමවුවහොත් අතිරේක ඉනිම ලබාදේ
රුපසටහනෙන් දැක්වෙන්නේ බේස්බෝල් පිටියකි
(බේසය 4 වට වූ සමචතුරස්‍රාකාර පිටිය ) මෙහි දත්ත වෘතිමය මට්ටටමේ තරගාවලි සදහාය
කුඩා ළමුන්ගේ තරග වලදී කුඩා ක්‍රීඩාංගන යොදාගැනේ
බේස්බෝල් සිමාවන් සහිත ක්‍රීඩාංගනයක ක්‍රීඩාකරනු ලබන අතර හෝම් ප්ලේටය(home plate) කෙලින් අංශක 90ක් ඇතුලත වලංගු කලාපය(Fair territory)වන අතර ඉන්පිටත අංශක 270ක් අවලංගු කලාපය (foul territory) ලෙසහැදින්වේ
බේස 4 මෙපිටින් කලාපය ඇතුලත පන්දුරැකීමේ කලාපය(infield) ලෙසහැදින්වේ
ඉන් එහා පිටත පන්දුරැකීමේ කලාපය(outfield) ලෙස හැදින්වේ
ඇතුලත පන්දුරැකීමේ කලාපය තුල පන්දුයවන්නගේ කලාපය(pitcher's mound) පිහිටන අතර එහි සෘජුකොනාශ්‍ර රබර් තීරුවක්(pitching plate) මද්‍යයේ ඇත
පිටත පන්දුරැකීමේ කලාපය අවසාන වන්නේ ඉහලට නැගුනු වැටකිනි(fence)
(බොහෝ ආධුනික තරගාවලි සදහා මෙම වැටක් නොමැති ක්‍රීඩාපිටි භාවිතාකරනු ලැබේ
) 

බේස්බෝල් ක්‍රීඩා කිරීම සදහා අවශ්‍ය මුලික අංගෝපාංග
බෝලය(ball) පිත්ත(bat) නොහොත් බැට් එක සහ ග්ලවුස(glove or mitt) 

 බේස්බෝලයක වටප්‍රමාණය අඟල් 9ක්(සෙන්ටිමීටර 23 )පමණවේ
එහි මද්‍යයේ රබර් හෝ කිරල වැනි ජාතියක් ඇති අතර ඒවා නුල්වලින් ඔතා සුදු පැහැහි ගව හමකින් වටකරඇත
ගවහම මැසිම සදහා රතුනුල් යොදාගනී
පිත්ත(bat) පන්දුවට පහරදීම සදහා යොදාගන්නා මෙවලම වන අතර එය තනි ශක්තිමත් ලීයකින් සම්ප්‍රදායිකව සාදනුලබයි
වෘත්තිමය නොවන(nonprofessional)තරගාවලි සදහා වෙනත් අමුද්‍රව්‍ය වලින් සැදු පිති යොදාගනුලැබේ
ශ්‍රීලංකාවේ නම් ලෝහ වලින් සැදු පිති වැඩි වශයෙන් භාවිතාකෙරේ
පිත්ත ශක්තිමත් රවුන් හැඩති වන අතර පන්දුවට පහරඑල්ල කරන කොටස අගල් 2.5(සෙන්ටිමීටර් 6.4 ) පමණවේ
ග්ලවුස(glove or mitt) ලෙදර් (leather) වලින් තනාඇති අතර ඒවා පන්දුරැකගැනීමේදී සිදුවන අනතුරු අඩුකර ගැනීම සදහා යොදාගැනේ
ග්ලවුස විවිද හැඩ වලින් ඇති අතර ඒ එකඑක පන්දුරැකීමේ ස්ථාන වලට ගැලපෙන පරිදිය
ආරක්ෂක හිසවරණය(helmet) සැම පන්දුවට පහර දෙන්නෙක් හටම පැළදියයුතු අංගයකි
පන්දු යවන්නා (pitcher) පන්දුයවීමේ කලාපය(pitcher's mound) මත ඇති රබර් තීරුව (pitching plate)මත එක් පාදයක් ස්පර්ශ වන අයුරින් ඉදිරියට ඇදෙමින් හෝම් ප්ලේටය දෙසට පන්දුව යොමුකරයි
පන්දුරකින ක්‍රීඩකයා(catcher) හෝමේ ප්ලටයට පිටිපසින් පන්දුයවන්නාට මුහුණලා සිටි
සම්මතයක් ලෙස පළමුබේසයේ පන්දුරකින්නා(first baseman) පළමු බේසයට මදක් වමෙන් (අඩි 3ක් 4ක් පමණ ) දෙවන බේසයට මදක් දකුණින් වන්නට දෙවනබේසයේ පන්දු රකින්නාද(second baseman) එයට වමට වන්නට ෂෝර්ට්ස්ටොප් ක්‍රීඩකයාද(shortstop )  තෙවන බේසයට මදක් දකුණට වන්නට තෙවනබේසයේ ක්‍රීඩකයාද(third baseman) පන්දු රකිනු ලැබේ
පිටත පන්දු රැකීමේ කලාපයේ ක්‍රීඩකයන් තිදෙනෙකු සිටින අතර ඔවුන් වමත් කලාපයේ (left fielder )මධ්‍යම කලාපයේ(center fielder) දකුණු කලාපයේ ( right fielder)ලෙස පන්දු රැකීම කරනු ලැබේ
ප්‍රධාන විනිසුරු(neutral umpire) හෝමේ ප්ලටය පිටුපසද අනෙකුත් අතිරේක විනිසුරුවන් පිටිය ඇතුළතද සිටිනු ලැබේ
ප්‍රධාන ලීග තරගවලදී විනිසුරුවන් 6 දෙනෙකු යොදා ගනු ලැබේ
පන්දුවට පහරදෙන්නා පහරදීමට පැමිණි විට පන්දුයවන්නා පන්දුව යොමු කරන අතර එයට පහර දී පළමු බේසය කරා දිවයාම පන්දුවට පහර දෙන්නාගේ උත්සාය වේ
නොදැවේ පළමු බේසය වෙත පහරක්(safe hit) එල්ල කර ගිය විට එය හිට්(hit) එකක් ලෙසහැදින්වේ
පන්දුව වලංගු කලාපයෙන් ඉදිරියෙන් අති වැටට ඉහළින් පහර එල්ල කල විට එය හෝම් ලකුණක්(home run) ලෙස වර්තා වේ
පන්දුවට පහර දෙන්නා පන්දුරකින්නන්ගේ වරදකින්( fielding mistake) පළමු බේසයට ගිය විට එය හිට් එකක් ලෙස නොව වැරදීමක්(error)ලෙස වාර්තා වේ
බේස වල බේසඅතර දිවයන්නන් සිටින විටදී පන්දුව පිත්තේ වැදුණු විට ඔවුන් දිව යනු ලැබේ
නමුත් පන්දුව අවලංගු කලාපයට(foul territory) ගිය විට දිවයන්නන්ට නැවතත් ඔවුන් සිටි බේසයට පැමිණීමට සිදු වේ
පන්දුවට පහරදෙන්නා උඩපන්දුවක් එල්ල කල විට දිවයන්නන්ට  පන්දුරකින්නා පන්දුව අල්ලා ගත් පසු ඔවුන් සිටින බේසය ස්පර්ශ කර දිව යා හැකිය
තවද පන්දුයවන්නා පන්දුව යොමුකරන අතර තුර බේසයක් දිව යා හැකි අතර නොදැවී එලස බේසයක් දිව ගිය විට බේසයක් සොරාගත්තා(stolen base) යයි කියනු ලැබේ
පන්දුයවන්නා එල්ල කල පන්දුවකට  පන්දුවට පහරදෙන්නා පහරක් එල්ල නොකළ විට විනිසුරු එය බෝලයක්(ball) හෝ ස්ට්‍රයිකයක්(strike) යන්න ලබා දෙනු ඇත
පන්දුවට පහරදෙන්නාට එරෙහිව ස්ට්‍රයික 3ක් වාර්තා වූ විට ඔහු දැවීගිය ක්‍රීඩකයෙකු ලෙස නම් වේ
බෝල 4 ක් වාර්තා වූ විට නිදහසේ (free base)පළමු බේසයට යාමට අවස්ථාව ලැබේ
තවද පන්දුව ඇගේ වැදුණු විටද පන්දුවට පහරදෙන්නාට නිදහසේ පළමු බේසයට යාමට ලැබේ
ස්ට්‍රයික සටහන් කරන අවස්ථා
පන්දුවට පහර දෙන්නා ස්ට්‍රයික කලාපයේ(strike zone) පන්දුවක් නිදැල්ලේ හැරිය විට
 ඕනෑම පන්දුවකට පහරදෙන්නට උත්සහ කර පන්දුව පිත්තේ නොවැදුනු විට
අවලංගු කලාපයට(foul territory) පන්දු පහර එල්ල කලවිට කෙලින්ම අවලංගු කලාපයට පහර එල්ල කල විට සහා වලංගු කලාපයේ පන්දුව වැදී පළමු සහ තෙවන බේස වලට මෙපිටින් අවලංගු  කලාපයට යාම
තවද ස්ට්‍රයික 2ක්  වාර්තාවී ඇතිවිට එල්ලකරන අවලංගු පහර තෙවන ස්ට්‍රයිකය ලෙස නොසැලකේ.( ස්ට්‍රයික 2 ක් වාර්තා වී ඇති විට බන්ට්(bunt) පහරක් එල්ල කර අවලංගු කලාපයට ගිය විට එය තෙවැනි ස්ට්‍රයිකය ලෙස වාර්තා වේ
)
 
දැවියමේ අවස්ථා (විශාල අවස්ථා ගණනක් තිබ්බත් පොදුවේ අවස්ථා වර්ග 5 ක  හදුනා ගැනේ )
ස්ට්‍රයික දැවියාම්(strike out)
කලින් සදහන් කළා වගේම පන්දුවට පහරදෙන්නාට එරෙහිව  ස්ට්‍රයික(strike) 3ක් වාර්තා වූවිට ඔහූ දැවී ගිය ක්‍රීඩකයෙකු ලෙස සලහන්වේ
ෆ්ලයි  දැවියාම් (fly out)
පන්දුවට පහරදෙන්නා  එල්ලකල පන්දුව බිම වැදීමට පෙර අවලංගු කලාපයේ හෝ වලංගු කලාපයේ දේ පන්දු රකින ක්‍රීඩකයෙකු රැකගැනීම 
ග්‍රරවූන්ඩ් දැවියාම්(ground out)
පන්දුවට පහර දෙනනා වලංගු කලාපයට පහරක් එල්ල කරමින් පළමු බේසයට දිවයාමට පෙර පන්දුව සමගින් පන්දුරකින්නෙකු පළමු බේසය ස්පර්ශ කල විටදී
ෆොස් දැවියාම් (force out)
දිවයන්නන් බේසයක් පසුකර යාමට සැරෙසෙන විට පන්දුරකින්නෙකු පන්දුව සමග දිවයන බේසය ස්පර්ශ කිරීම
(පන්දුවට පහර දෙන ක්‍රීඩකයා පන්දුවට පහර දී අනිවාර්යෙන්ම පළමු බේසයට දිව ය යුතුය
එහිදී පළමු බේසයේ සිටින ක්‍රීඩකයාට දෙවන බේසයට යාමට සිදුවේ එහිදී දෙවන බේසයට දිවයන ක්‍රීඩකයා  ෆොස් දැවියාමකට හසු වේ
) ග්‍රරවූන්ඩ්  දැවියාම් ද ෆොස් දැවියාම් ගොන්නට වැටේ
ටැග් දැවියාම්(tag out)
බේස අතර දුවයන්නන් බේස ස්පර්ශ කර නොමැති අවස්ථාවක පන්දුරකින්නෙකු පන්දුව අතැතිව දුවයන්නාව ස්පර්ශ කල විට
මෙහිදී පන්දුව තිබෙන අතින් ස්පර්ශ කල යුතුය
එකම අවස්ථාවක දැවියාම 2 ක් (double play)වාර්තා කර ගත හැකි අතර දැවියාම 3ක්(triple play) වාර්තා කර ගත හැකිය
දිවයනන්නන් බේසමත සිටියදී දැවියාම 3 වාර්තා වූ විට ඊළහ ඉන්නිමේදී ඔහුනට බේස මතටයා නොහැකිය
සැම ඉන්නිමක්ම බේස මත කිසිම දිවයන ක්‍රීඩකයින් නොමැතිව ආරම්භ වේ
සම්පුර්ණ ලකුණක් හෝ පන්දුවට පහර දීමේදී දැවීයමක් සිදුවහොත් ඉන්පසු ක්‍රීඩකයාට පන්දුවට පහර දීමට අවස්ථාව උදා වේ
පන්දුවට පහර දුන් පසු නැවත අවස්ථාව උදාවන්නේ අනෙකුත් ක්‍රීඩකයන් 8 දෙනා පහර දුන් පසුවය
පන්දුවට පහර දීමේ අනුපිලිවෙල(batting order) තරගයට පෙර ලබා දිය යුතු අතර පහර දෙන ක්‍රීඩකයෙකුට ආදේශක ක්‍රීඩකයෙකු(substitute) නම් කල විට අදේශික ක්‍රීඩකයා පෙර ක්‍රීඩකයා වෙනුවට දිගටම ක්‍රීඩා කලයුතු වේ
එම ක්‍රීඩකයාට නැවත එම තරගයා ක්‍රීඩා කල නොහැක
සමහර තරහ සදහා ඩී.එච් නිතිය(designated hitter (DH) rule ) ක්‍රියාත්මක වේ
ඩී.එච් (DH) ක්‍රීඩකයා යොදාගන්නේ පන්දුයවන ක්‍රීඩකයා(pitcher) වෙනුවට පන්දුවට පහරදීම සහ බේස අතර දිවයාම සදහාය
සංයුතිය

ක්‍රීඩක සංයුතිය 
ප්‍රධාන ලීග තරග(Major League) සදහා ක්‍රීඩකයන්  25 දෙනෙකුගෙන් සමන්විත සංචිතයක් තෝරා ගැනීමට හැකිය
පන්දුරකිනන් 8 දෙනෙක්(position players)
කැචර් ක්‍රීඩකයා(catcher)ඇතුළුව 
  ආරම්භක පන්දුයවනන්( starting pitcher) 5 දෙනෙක්
  ආරම්භක පන්දුයවන්නගෙන් අනතුරුව පන්දු යැවියහැකි (relief pitchers) ක්‍රීඩකයින් 6 දෙනෙක්
  අතිරේක කැචර් ක්‍රීඩකයා(substitute catcher)
  අතිරේක ඉදරිකලපයේ පන්දු රකින්නන්(backup infielders) 2 ක්
  අතිරේක පසුපෙළ කලපයේ පන්දු රකින්නන්(backup outfielders) 2 ක්
 අදේශික පන්දුවට පහර දෙන්නෙකු(pinch hitter) හෝ දෙවන අතිරේක කැචර් ක්‍රීඩකයා 
 
ලංකාවේ නම් සාමාන්‍යයෙන් කණ්ඩායමකට ක්‍රීඩකයන් 18 දෙනෙකු පමණක් නම් කරනුලැබේ
අනෙකුත්  සංයුතින් 

කළමනාකරු(manager) හෝ කණ්ඩායමේ ප්‍රධාන පුහුණුකරු(head coach) උපායාත්මක තීන්දු තීරණ(strategic decisions) ගනු ලබන අතර උදාහරණ ලෙස කණ්ඩායම් සංයුතිය(lineup)පන්දුවට පහරදෙන අනුපිලිවෙල(batting order) ක්‍රීඩක අදේශකයන්(substitutions) දැක්වියහැකිය
බොහෝ කණ්ඩායම් වල විශේෂිත වගකීම් භාරගත් පුහුණුකරුවන් කිහිපදෙනෙක්ම ඇත
තරගය ක්‍රියාත්මක වනවිට පන්දුවට පහරදෙන කණ්ඩායමේ පුහුණුකරුවන් 2ක්(base coach ) පළමු හා දෙවන බේස අසල අවලංගු කලාපයේ රැදී සිටි
ඔවුන් උපායාත්මක සංඥා ලබා දේ
වෙනත් ක්‍රීඩා වල මෙන් නොව බේස්බෝල් හි සුවිශේෂී ලක්ෂණයක් නම් කළමනාකරු සහ සියලුම පුහුණුකරුවන් කණ්ඩායමේ ක්‍රීඩකයන්ගේ ඇදුමෙන්ම සැරසී සිටීමයි
සැම බේස්බෝල් තරගයකම විනිසුරුවන් 6 දෙනෙකු ඇති අතර ස්ට්‍රයිකකලාපය හොදින් පෙනෙන ලෙස කැචර් ක්‍රීඩකයාට පිටිපසින් ප්‍රධාන විනිසුරු ද බේස 3 අසල තවත් විනිසුරුවන් තිදෙනෙකුද අවලංගු  කලාපය හා වලංගු කලාපය වෙන්කරන රේඛාව අසල තවත් දෙදෙනෙකුද ඇත
ලංකාවේනන් විනිසුරුවන් 4 දෙනෙකු පමණක් යොදා ගැනේ
භාවිතකරන උපායමාර්ග  
සාමාන්‍යයෙන් දකුණතින් පහර දෙන්නන්(right-handed batters) වමතින් පන්දු එල්ල කරන්නන්ට(left-handed pitchers) වැඩි සාර්ථකත්වයක් පෙන්නුම් කෙරේ
එලෙසෙම වමතින් පහර දෙන්නන්(left-handed batters)දකුණතින් පන්දුයවන්නන්ට(right-handed pitchers) වඩා හොදින් පහරඑල්ල කරනුලබයි
අනෙක් කණ්ඩායමේ සංයුතිය අනුව ආරම්භක පන්දුයවන්නා(starting pitcher)  කළමනාකරු විසින් තෝරනුලැබේ
ඉනිම අවසානයට වන්නට පන්දුයවන්නන් මාරු කරන අතර අදේශික ක්‍රීඩකයින්ද යොදනුලැබේ
පන්දුයවන්නා සහා පන්දුරකිනන්ගේ උපායමාර්ග  

පන්දුයවන්නන්ට එක් එක් ආකාරයේ පන්දු සංකලනයක් ඇත
වේග පන්දුව(fastball), වේගවෙනස් කර එල්ලකරන පන්දුව(changeup or off-speed pitch),කැරකෙන පන්දුව(curveball and slider), බිමට බාන පන්දුව(breaking ball) ඒවා අතර වේ
පන්දුයවන්නා  පන්දු යැවීමට පෙර කැචර් ක්‍රීඩකයා සංඥාවක්(signal)මගින් යැවිය යුතු පන්දුව කියනු ලැබේ
ධාවකයින්() බේස වල සිටින විට(runner on base) බේස සොරා ගත නොහැකිවන පරිදි පන්දුයැවීමට පන්දුයවන ක්‍රීඩකයා තවත් උපාය පාවිච්ච් කරනු ලැබේ
තවද බේස වලට පන්දුව යොමු කර  ටැග් දැවියාමකට(tag out) උත්සහ කරනු ලැබේ
තෙවන බේසයේ ක්‍රීඩකයෙකු සිටිනවිට ඉදරිපෙල ක්‍රීඩකයින් මදක් ඉදිරියට පැමිණ පන්දුරැකීම සිදුකරයි
ඒ තෙවන බේසයේ ක්‍රීඩකයා ලකුණ ලබාගැනීම වැලැක්වීම සදහාය
පන්දුවට පහරදෙන්නන් සහා ධාවකයන්ගේ උපායමාර්ග   

පලමු බේසයේ ක්‍රීඩකයෙකු සිටින විට පන්දුවට පහර දෙන්නා ද නොයෙකුත් උපාය අනුගමනය කරනුලැබේ
පහරදෙන ගමන් ධාවනය (hit and run) මෙය ඉතාම හැකියාව පිරිපුන් ක්‍රීඩකයන්(skillful contact hitter) සිදුකරනු ලැබේ
පුංචි පහර(bunt)එල්ල කිරීමේ අරමුණ පන්දුවට පහර දෙන ක්‍රීඩකයා දැවී ගියද පළමු පාදමේ ක්‍රීඩකයා ලකුණක් ලබාගත හැකි බේසයකට ගෙනඒමය
පළමු හා දෙවන බේස ලකුණක් ලබාගත හැකි බේස ලෙස හැදින්වේ
මෙම පහර තෙවන බේසයේ ක්‍රීඩකයාට ලකුණ ලබාගැනීම සදහා ද ප්‍රකට ලෙස භාවිතා වේ
දැවීම් 2 කට වඩා අඩු අවස්ථා වලදී  තෙවන බේසයේ ක්‍රීඩකයෙකු සිටින විට පන්දුවට පහර දෙන්නා ඉහලින් පහර(fly ball )එල්ල කරන අතර පිතට කලාපයේ පන්දු රකින්නෙකු පන්දුව රැක ගත්තත් ඉන්පසු තෙවන බේසයේ ක්‍රීඩකයාට ලකුණ සම්පුර්ණ කල හැක
තවද සමහරවිට කළමනාකරු පන්දුවට පහරදෙන ක්‍රීඩකයාට ස්ට්‍රයික වලට වඩා බෝල වැඩිවූ විට පහරඑල්ල කිරීමෙන් වැලෙකෙන ලෙස උපදෙස් ලබාදේ
බේස්බෝල් ක්‍රීඩාවේ සුවිශේෂී ලක්ෂණ

වේලාව 
අනෙකුත් ක්‍රීඩා වල මෙන්නොව බේස්බෝල් සදහා වේලාව සලකා නොබලන අතර බේස්බෝල් හි නැදෑ ක්‍රීඩාව ලෙස සලකන ක්‍රිකට් වලට වඩා සංකීර්ණවේ
ලංකාවේ නම් පවතින තරගාවලි වල කාලය  සීමිත නිසා ඒවා උපරිම තරගයක් පැය 2කට හෝ 2 කට සිමාකෙරේ
කාලයත් සමග කෙරෙන තරගවලදී ඉදිරියෙන් සිටින කණ්ඩායම කාලය මරාදැමීමට(killing the clock) උත්සහකරන අතර බේස්බෝල් වලදී අවසාන පිතිකරු දැවී යනතෙක් තරගය ක්‍රියාත්මක වේ
බේස්බෝල් හි ජය පරාජයෙන් තොරව අවසන් වන තරග නැත
ඉනිම 9 ය අවසානයේ ලකුණු සම වුවහොත් තීරණයක් එනතුරු තරගය දිගටම ක්‍රියාත්මක වේ
සාමාන්‍යයෙන් ඉනිම 9 ක් ක්‍රියාත්මක කිරීමට 1920 දී පැය 2කකට අඩු කාලයක් ගත වූ අතර 1960 දී එය 2.38 විය
2004 ඇමෙරිකාවේ ප්‍රධාන ලීග තරගාවලියේදී එය 2.45 විය
මෙලෙස කාලය දිගු වීම අනුග්‍රාහක දැන්වීම් පන්දු යවන්නන් මාරු කිරීමේ වාර ගණනේ වැඩිවීම පන්දු අතර පන්දුයවන්නා වැඩි වේලාවක් ගැනීම හේතු වීඇත
තනි ක්‍රීඩක අවධානය  

බේස්බෝල් කණ්ඩායම් ක්‍රීඩාවක් වුවත් තනි තනි ක්‍රීඩකය පිළිබද බ සුක්ෂම ලෙස අද්‍යනය කරනුලැබේ
පන්දුයවන්නා පන්දුවට පහරදෙන්නා පන්දුරකින්නා ධාවකයා එකම අවස්ථාවකදී වෙන වෙන තනි තනි ක්‍රියා කරනු ලැබේ
යම්කිසි වටිනා අවස්ථාවක් අවසන් වන්නේ මෙම තනි තනි ක්‍රියා කිහිපයක එකතුවක් ලෙසය
තනිතනි ක්‍රීඩකයා සලකන විට සැම හොද හෝ නරක ක්‍රියාවක්ම තරගයේ අවසාන ප්‍රතිපලය දෙස බලපානු ලැබේ
ක්‍රිකට් බේස්බෝල් වලට බොහොම සමාන ක්‍රීඩාව ලෙසද හැදින්වේ
ක්‍රීඩාපිටියේ විශේෂත්වය  

අනෙකුත් ක්‍රීඩාංගන මෙන්නොව බේස්බෝල් ක්‍රීඩාංගන  හැඩයෙන් සහ විශාලත්වයෙන්  සුවිශේෂීවේ
1958 ජුනී 1 වනදා සිට පිළිගත් නිතිය නම් අවම වශයෙන් අඩි325 (මීටර් 99 ක් ) හෝම් ප්ලටයේ( home plate) සිට  දකුණු සහ වම් වැට (fences in left and right field) දක්වා තිබිය යුතුය
මැද කලාපය දක්වා අඩි 400 ක් (මීටර් 122 ක් ) තිබිය යුතුය
අවලංගු කලාපය පිළිබද කිසිදු නීතියක් වාර්තා නොවේ
මෙම නිසා අවලංගු කලාපය ඉතා කුඩා අතර එයට ඇදී යන බොහොමයක් පන්දු ප්‍රේක්ෂකාගාරය වෙත ඇදී යයි
සටහන් වන දත්ත 

බේස්බෝල් වල සංඛ්‍යාත්මක දත්ත  සටහන් කරණය අනෙකුත් ක්‍රීඩා වලට සාපේක්ෂව ඉදිරියෙන් පවතී
19 වන සියවසේ එංගලන්තයේ උපන් Henry Chadwick හෙන්රි චැඩ්වික් යන ක්‍රිකට් ක්‍රීඩකයා ලකුණු සටහන් කිරීමට පෙට්ටි ලකුණු සටහන box score හදුන්වා දෙන ලදී
පහර දීමට පැමිණීම (At bats)
මෙහිදී බෝල 4 ක් ලබා හෝ ඇගේ වැදී නිදහස් බේසයක් ලැබීම කෙටි පහර මගින් වෙනත් ක්‍රීඩකයන් බේස වල ඉදිරියට යැවීම වාර්තා වේ
මෙමගින් සම්පුර්ණ දක්ෂතාව වාර්තා නොවේ
හිට් (Hits)
පන්දු රකින්නාගේ වැරදි වලින් තොරව තමන් සහ ධාවකයින් ආරක්ෂා කර ගනිමින් බේස වලට පහරක් ගසා යාම 
ලකුණු (Runs)
බේස අතර කැරකුණු වරගණන සහා ආරක්ෂාකාරී ලෙස හෝමයට පැමිණීම
පහර දීමේදී ලබාගත් ලකුණු(Runs batted in (RBIs))
පන්දුවට පහර දෙන්නාගේ  පහර නිසා හෝමයට පැමිණ ලකුණු සම්පුර්ණ කල ධාවකයින් (සම්පුර්ණ ලකුනකදී පහර එල්ල කල ක්‍රීඩකයාද ඇතුලත් වේ
)
සම්පුර්ණ ලකුණු (Home runs)
එක පහරකින් බේස සියල්ල පසු කරමින් ලකුණක් ලබා ගැනීම
මෙහිදී පන්දුරකින්නන්ගේ වැරදී නිසා සිදුවන සම්පුරණ ලකුණු මේ සදහා සලකන්නේ නැත
පහරදීමේ සාමාන්‍ය(Batting average)
හිට් ගණන පහර දීමට පැමිණී වාර ගණනින් බෙදා ලබා ගැනේ
මෙය පන්දුවට පහර දෙන්නගේ හැකියාව මොනවට පෙන්නුම් කෙරේ
සොරාගත් බේස(Stolen bases)
ධාවකයාගේ හැකියාවෙන් බේසයක් ඉදිරියට ගිය විට (පන්දුයවන්නා පන්දු යවන අතර තුර )  
බේස සොරාගැනීමේදී දැවීයාම්(Caught stealing
බේස සොරාගනෙමේදී  ටැග්  දැවීයාමකට හසු වූ වාර ගණන 
ජයග්‍රහණ(Wins)
මෙය ජයගත් කණ්ඩායමේ පන්දුයවන්නා හට හිමි වේ
ජයගත් පිල ඉදිරියට ඒමට පෙර පන්දු යැවූ ක්‍රීඩකයා හට හිමි වන අතර ආරම්භක පන්දුයවන්නා ඉනිම  ක් යැවුවහොත් ඔහුද සලකා බැලෙනු ලැබේ
පරාජ(Losses)
පැරදුනු කන්දයෙමේ පන්දු යවමින් සිටි ක්‍රීඩකයා අනෙක් කණ්ඩායම ඉදිරියට එන විට 
බේරාගැනීම් (Saves)
පන්දුයවන්නා එන විට ඔහුගේ කණ්ඩායම ඉදිරියෙන් සිටීමේදී (ලකුණු 3 ක්) එම ඉදිරිය පවත්වා ගනිමින් අඩුම ගානේ ඉනිම 3 ක් පන්දු යැවීම
පන්දු යැවූ ඉනිම(Innings pitched)
පන්දුයැවීමේදී වාර්තා වූ දැවීයම් ගණන 3 න්  බෙදීමෙන් 
ස්ට්‍රයික දැවියාම් (Strikeouts)
පන්දු යවන අවස්ථාවේ ලබාගත් ස්ට්‍රයික දැවියාම්  ගණන 
ජයග්‍රාහී ප්‍රතිශතය (Winning percentage)
ජයගැනීම්  ගත් තීරණ ගණනින් බෙදීමෙන් (පරාජ සහා ජය වල මුළු එකතුව )

වර්තමානයේ ශ්‍රී ලංකාවේ බේස්බෝල්  

 මේ වනවිට ලෝක ශ්‍රේණිගත කිරීම් වල ශ්‍රීලංකාව 30 වන ස්ථානයේ පසු වේ
වර්තමාන ශ්‍රීලංකා කණ්ඩායම   

ක්‍රීඩා
කාය වර්ධනය () යනු පේශී අධි තර්ජනය උපරිම කිරීමයි
එය සිදු කරනු ලබන්නේ බර යෙදීම පුහුණු කිරීම, අවශ්‍ය තරම් කැලරි ප්‍රමාණයක් ලබා ගැනීම හා විවේකය ලබාදීම මගිනි
මෙම ක්‍රියාවලියේ නියුතු වූවන් කාය වර්ධකයින් ලෙස හඳුන්වනු ලබයි
ක්‍රීඩාවක් ලෙස මෙය සිදු කරනු ලබන්නේ විනිසුරු මඩුල්ලක් ඉදිරියේ කාය වර්ධකයින් පේශීන් අනාවරණය කිරීම මගිනි
මේ සඳහා ඔවුන්ට ලකුණු ලබාදෙන්නේ ඔවුන්ගේ සෞන්දර්යාත්මක පෙනීම තුළිනි
පේශීන් අනාවරණය කරනු ලබන්නේ මේදය දහනය කිරීම සහ සමේ දුඹුරු පැහැය තීව්‍ර බවට පත්කරගැනීම මගිනි
පේශී පද්ධතීන් වඩාත් කැපී පෙනෙන අයුරින් පෙන්වීම මෙහිදී ඉතා වැදගත් වේ
ලෝක පූජිත කාය වර්ධකයින් අතර ආර්නෝල්ඩ් ශ්වාසනේගර්, රොනී කෝල්මන්, ඩෝරියන් යේට්ස්, ෆ්‍රැන්කෝ කොලම්බු, ලූ ෆෙරිග්නෝ, ෆ්‍රැන්ක් සේන්, ෆ්ලෙක්ස් වීලර්, කෙවින් ලෙව්‍රෝනි, ශෝන් රේ, මාර්කස් රූල්, ඩෙක්ස්ටර් ජැක්සන්, ජේ කට්ලර්, ෆිල් හීත් සහ කායි ග්‍රීන් ප්‍රමුඛස්ථානයක් ගනී
සෙනසුරු යනු සූර්යයාගේ සිට ඇති හයවන ග්‍රහලොව වන අතර සෞරග්‍රහ මණ්ඩලයේ බ්‍රහස්පතිට පසුව එන දෙවන විශාලතම ග්‍රහලෝකයයි
මෙය බ්‍රහස්පති, යුරේනස්, නෙප්චූන් සමඟ වායු යෝධයන් ලෙස නම් කර ඇත
(බ්‍රහස්පති වෙනුවෙන් ජෝවියන් ග්‍රහ ලෝක ලෙස ද හඳුන්වයි) මෙය නම් කරන ලද්දේ රෝමාණු දෙවියකු වූ සැටර්නස් ගේ නමිනි
ඔහුව ග්‍රීක ක්‍රොනෝස්ට සමාන කරන ලද අතර බැබිලෝනියානු නිනුර්ටා ටද සමාන වේ
සැටර්න්ගේ ලකුණ දෙවියන්ගේ දෑකැත්ත ප්‍රදර්ශනය කරයි
මෙයට  උප ග්‍රහයින් 62 ක් සිටියි
සෙනසුරුගේ කක්ෂය හා භ්‍රමණයන් 

හිරු හා සෙනසුරු අතර සාමාන්‍ය දුර කි
බිලියන 1.4 ක් පමණ වේ
සෙනසුරුගේ පරිභ්‍රමණ වේගය තත්පරයට කි
9.69 ක් වන අතර පරිභ්‍රමණයට ගත වන කාලය පෘථිවි වර්ෂ 29.5 ක් පමණ වේ
මෙම කක්ෂයේ ඕවලාකාර ස්වභාවය නිසා සෙනසුරුගේ සූර්යයාට ආසන්නම හා දුරස්තම ලක්ෂයන් අතර වෙනස කි
මිලියන 155 ක් පමණ වේ
සෙනසුරුගේ භ්‍රමණයත්, බ්‍රහස්පතිගේ මෙන්ම වෙනස් අගයන් ගනී
සමකාසන්නයේ පැය 10 විනාඩි 14 ක්ද, අනෙක් දේශාංෂයන්හි පැය 10 විනාඩි 39 ක්ද වශයෙන් භ්‍රමණ කාලයක් දක්වයි. නමුත් 2004 කැසිනි යානය සෙනසුරු වෙත යොමු කරන විට මෙම තත්ත්වය පැය 10 විනාඩි 45 ක් දක්වා වැඩි වී තිබුණි
මෙයට හේතුව කවරක්දැයි නොදන්නා නමුත්, භ්‍රමණ කාලය වෙනස් දේශාංශයක කායක් බවට අනුමාන කරන ලදී
2007 දී මෙම කාල වෙනසට හේතුව පෘථිවි භ්‍රමණය පමණක් නොව, සෙනසුරුගේ ප්ලස්මා වායුන් හා එන්සිලේඩස් උප ග්‍රහයාගේ බලපෑම ඇති බව සොයා ගැනිණි
මෙම අස්ථායි තත්ත්වයන් නිසා චුම්භක ධ්‍රැවයන්ගේ ක්‍රියාකාරීත්වය ද අඩු වේ
ගණනයන්ට අනුව මෙම කාලය පැය 10 විනාඩි 32 දක්වා අඩුව ඇතිබව ගණනය කර ඇත
වායුගෝලය 

සෙනසුරුගේ වායුගෝලය සෑදී ඇත්තේ හයිඩ්‍රජන් විශාල ප්‍රමාණයක් හීලියම් සුළු ප්‍රමාණයක් හා තවත් මූලද්‍රව්‍ය කිහිපයක එකතුවෙනි
අභ්‍යන්තරය කුඩා පාෂාණ හා අයිස්වලින් යුත් කුඩා හරයකින් සමන්විත ඝන ස්ථරයකි
එය වටා ලෝහමය හයිඩ්‍රජන් හා වායුමය ස්ථරයක් පවතී
බාහිර වායුගෝලය පෙණුමෙන් උදාසීන මුත් දීර්ඝ කාලීන ජීව අංශ ඇති විය හැක
බ්‍රහස්පති මත සුළගේ වේග‍යටත් වඩා වැඩි සුළගක් සෙනසුරු මත ඇති අතර එය ඇතැම් විට පැයට කිලෝමීටර 1800 තරම් වේ
සෙනසුරුට ග්‍රහ චුම්භක ක්ෂේත්‍රයක් පවතින අතර එහි ශක්තිය පෘථිවි චුම්භක ක්ෂේත්‍රයට වඩා වැඩි අතර බ්‍රහස්පතිගේ චුම්භක ක්ෂේත්‍රයට වඩා අඩු වේ
වළලු 

සෙනසුරුටද කැපී පෙනෙන වළලු පද්ධතියක් ඇති අතර එය බහුලව අයිස්වලින් හා ස්වල්ප වශයෙන් කුඩා ගල් කැබලි හා දුහුවිලි වලින්ද සෑදී ඇත
උප ග්‍රහයින් 

සෙනසුරු වටා කක්ෂ ගතවී ඇති හඳුනාගත් චන්ද්‍රයන් ගණන 62කි
සෙනසුරුගේ විශාලතම චන්ද්‍රයා ටයිටන් වන අතර එය සෞරග්‍රහ මණ්ඩලයේ දෙවැනි විශාලතම චන්ද්‍රයායි
(බ්‍රහස්පතිගේ ගැනිමේඩ්ට පසුව) එය බුධ ග්‍රහයාටත් වඩා විශාලවන අතර එය සෞරග්‍රහ මණ්ඩලයේ සැලකිය යුතු වායුගෝලයකින් යුත් එකම චන්ද්‍රයාය
මූලාශ්‍ර 

සෞරග්‍රහ මණ්ඩලය 
ග්‍රහලෝක
තාරකා විද්‍යාව
සෞරග්‍රහ මණ්ඩලයේ ග්‍රහලෝක
සෙනසුරු ග්‍රහ ලොව
පග්ලිසම්, ඇන්ග්ලේස් බොක්සින් හා ඉංග්‍රීසි බොක්සින් වන විවිධ නම්වලින් හැඳින්වෙන මෙම ක්‍රීඩාව එකම බර සහිත ක්‍රීඩකයන් දෙදෙනෙකු අතර සිය අත්මිට භාවිතයෙන් කෙරෙන ප්‍රතිවාදී තරඟයකි
මිනිත්තු එකේ සිට තුන අතර විවේක කාලයක් ඇතුලත්ව නියමිත කාල සීමාවක් තුළ පවත්වන තරඟාවලියකි
තරඟාවලියේ වීරයා වනුයේ ප්‍රතිවාදියා බිම හෙලීමෙන්
(තරඟ විනිසුරු දහයට ගණන් කිරීමට පෙර ප්‍රතිවාදියා නැඟී සිටිය යුතුය) එය “Knockout, හෝ KO” ලෙස හඳුන්වන අතර, ප්‍රතිවාදියාට තුවාල සිදු කිරීමෙන් ද පරාජය කළ හැකිය
එය “Technical Knockout,හෝ TKO” ලෙස හඳුන්වයි. නියමිත රවුම් ගණන අවසානයේ දීත් ජයග්‍රහණය තීරණය නොවුව හොත් ජයග්‍රහණය තීරණය කිරීම තරඟ විනිසුරුවන් විසින් සිදු කරනු ලබයි
පැරණි ග්‍රීකයන් විසින් පළමු වරට හඳුන්වා දෙනු ලැබුව ද අත්මිට මොළවා පහර දීම සාමාන්‍ය ක්‍රියාවකි
නමුත් එය ක්‍රීඩාවක් ලෙස හඳුන්වා ‍දීමේ දී නීති රීති සමඟ ක්‍රීඩා වෘත්තිකයන් විසින් ක්‍රීඩා කරනු ලබයි
668 දී මුල් භාගයේ දී ඔලිම්පික් ක්‍රීඩාවක් ලෙස අවසරලත් මෙම ක්‍රීඩාව නවීන ඔලිම්පික් ක්‍රීඩාවක් ලෙස පැවතෙන්නේ බ්‍රිතාන්‍යයෙනි
එක් එක් රටෙහි ක්‍රීඩා ස්වරූපයට ආවේනිකව මෙම ක්‍රීඩාව නම් කිරීම ද සිදු කෙරේ
ඒ අනුව "English Boxing" “French boxing” ආදී විවිධාකාර නම්වලින් ලෝ පුරා මෙම ක්‍රීඩාව පැතිරී ඇත
උපකරණ 
බොක්සිං ක්‍රීඩාවට ප්‍රබල, නැවත නැවත පහර දීම් ක්‍රම සම්බන්ධ වූ දා සිට එයින් අත්වල අස්ථිවලට සිදුවන අනතුරුවලින් වලක්වා ගැනීමට පෙර පරිස්සම විවිධ ක්‍රම, ක්‍රියාත්මක කළ යුතුය
බොහෝ බොක්සිං පුහුණු කරන්නන් බොක්සිං ක්‍රීඩකයන්ට මැනික් කටුව ආශ්‍රිත ආවරණයක් සහ බොක්සිං අත් ආවරණ අත්වල අස්ථිවල ආරක්ෂාව සඳහා පාවිච්චි කෙරේ
අත් වැසුම් අත් වල සිදු වන තුවාලවලින් ආරක්ෂා වීමට යොදා ගනී
බොක්සිං ක්‍රීඩකයන් ඒවා පැලද සිටීමෙන් ඔහුට ප්‍රබල ලෙස මිටින් පහර දීමට එමඟින් ඉඩ සැලසේ
පසුකාලීන 19 වන සියවසේ සිට තරඟවල දී අත් වැසුම් යොදා ගැනීමට උපදෙස් දෙන ලදීත නමුත් නවීන බොක්සිං ක්‍රීඩකයන් පලදින අත්වැසුම් 20 වන සියවසේ ක්‍රීඩකයන් පැලදි අත්වැසුම්වලට බරින් වැඩිය
ක්‍රීඩාව පටන්ගන්නට පෙර බොක්සිං ක්‍රීඩකයන් ක්‍රීඩාව තුළ දී බරින් වැඩි අත් වැසුම් යොදා ගැනීමට එකඟ වේ
එහිදී ඔවුන් සැහැල්ලු අත්වැසුම්වලින් දැඩි පහරදීම් මඟින් තුවාල සිදු කිරීමට ඇති හැකියාව තේරුම් ගනී
අත් වැසුම්වල වර්ග ද මෙහි දී පහර දීම්වල දී ගැටීමේ දී බලපෑම් ඇති කළ හැකිය
එම නිසා පොරයට පෙර බොහෝ විට එය ද පරීක්ෂාවලට ලක් කෙරේ
බොක්සිං ක්‍රීඩාකයන් ඔවුන්ගේ නිපුනතාවයන් මූලික වර්ග 2කින් යුත් පහරදීම් ආවරණ යොදා ගෙන පුහුණු වීම් කරයි
කුඩා, කදුළු බිංදුවක හැඩැති (ස්පීඩ් බෑග්) ඇනීමේ දී නැවත ප්‍රතික්‍රියාවක් සහ පහරදීම් නිපුණතා සඳහා යොදා ගන්නා අතර,විශාල සිලින්ඩරාකාර හැඩැති හෙවි බෑගය වැලි හෝ රසායනික සංස්ලේෂිත ද්‍රව්‍ය පිරවූ බෑගය ප්‍රබල පහර දීම් සහ ශරීරයේ විවිධ චනයන් පුහුණු වීමට යොදා ගනී
මෙම විශේෂිත වූ උපකරණයන්ට අමතරව බොක්සිං ක්‍රීඩකයන් ශක්තිය, වේගය ගොඩනැගීම සඳහා සාමාන්‍ය පුහුණුවීම් උපකරණ යොදා ගනී
පොදු පුහුණු වීම් උපකරණයන්ට, නිදහස් බර, රොවින් උපකරණ, පැනීම සඳහා භාවිතා කරන කඹ සහ බෙහෙත් යෙදූ බෝල ඇතුළත් වේ
හිසට පළඳින ආවරණය, අසම්පූර්ණ වූ ‍බොක්සිං ක්‍රීඩාවේ දී සහ වෘත්තිය වශයෙන් ‍බොක්සිං ක්‍රීඩාවලදී, පහරදීම්වලට සූදානම් වූ අවස්ථාවේ දී කැපීම්වලින්, සීරීම්වලින් හා ඉදිමීම්වලින් ආරක්ෂා වීමට යොදා ගනු ලැබේ
හිස ප්‍රබල ප්‍රහාරයකින් ගැටීමේ දී ඇති වන දෙ‍දරීම්වලින් ප්‍රමාණවත් ලෙස මොළය ආරක්ෂා නොකරන දා සිට එය හොඳින් හිස තදබල ගැටීමට එරෙහිව ආරක්ෂා නොකරයි
තවද බොහෝ බොක්සිං ක්‍රීඩකයන් පහර දීමේ දී ප්‍රතිමල්ලවයා‍ගේ නිකට ආශ්‍රිත ස්ථානයන් කේන්ද්‍ර කර ගනියි
බොහෝ විට නිකට ආශ්‍රිත ප්‍රදේශය ආවරණය නොකරයි
එමනිසා හිස් ආවරණ පැලඳ සිටිය ද ප්‍රබල පහර දීමක දී නිකටට පහර එල්ල කිරී‍මේ දී එමඟින් ප්‍රබල තුවාලයක් ඇති කිරීමට හැකියාව ඇත
මූලාශ්‍ර

බොක්සිං
ක්‍රීඩා
කැරම් හෝ කැරම්ස් යනු මේසයක මතුපිටක් උපයෝගී කර ගනිමින් කරන ක්‍රීඩාවන්ගේ පවුලට අයත් වන බිලියඩ් හෝ මේස් ෂෆල්බෝඩ් අතර ක්‍රියාකාරීත්වයට සමාන වන ක්‍රීඩාවකි
මෙයට තවත් නොයෙකුත් නම් ලෝකය පුරා භාවිතා වේ
ඒ අතර (කරම්) carrom,carrum, carum, karam, karom, karum සහ ඉන්දියානුවන් හෝ නේපාල වැසියන් ඇඟිලි බිලියඩ් ලෙස ද හඳුන්වයි.
මෙම ක්‍රීඩාව ඔප දමන ලද ලී පුවරුවක් මත සිදු කරන අතර ඒ සඳහා අඟල් 29 හෝ සෙන්ටිමීටර් 74 ක සමචතුරස්‍රාකාර මතුපිටක් භාවිතා කරයි
මෙහි දාරයන් ලී වලින් ආවරණය කර ඇත
බිලියඩ් ක්‍රීඩාවේ දී යොදා ගැනෙන බෝල වෙනුවට මෙහිදී ඉත්තෙක් (disk) උපයෝගී කර ගනු ලබයි
මෙම ක්‍රීඩාවේ දී බලාපොරොත්තු වන්නේ පහර දීම හෝ ඇඟිලිවල නිය මඟින් සංසන්දනාත්මකව වැඩි බරක් ඇති පහර දෙන්නා නම් වන ඉත්තෙක් මඟින් පහර දීමයි
එහිදී එය ඊට වඩා බරෙන් අඩු කැරම් මිනිස්සු(ඉත්තන්) ලෙස හඳුන්වන බිම්බයක ගැටී ඒවා ලෑල්ලේ මුළු හතරේ ඇති වළවල් තුළට වැටිය යුතුය
ඉත්තන් වර්ග
 සුදු පැහැති ඉත්තන් 9
 කළු පැහැති ඉත්තන් 9
 රතු පැහැති ඉත්තන් 1 (රැජිණ)

කැරම් බෝඩය

ක්‍රීඩා මතුපිට

කැරම් බෝඩයේ මතුපිට සුමට කරන ලද ප්ලයිවුඩ් ගේ වෙනත් දැවයකින් විය යුතු අතර ඝනකම වි
8 න් හා සෙ
73.50 හෝ 74 කින් යුත් සමචතුරඝ්‍රාකාර විය යුතුය
රාමු
කැරම් බෝඩයේ ක්‍රිඩා මතුපිට සම්බන්ධ කරන්නා වූ කොටස් ද රාමු විය යුතු අතර, ඇතුලත නෙලු මුලු රෝස්බ්‍රඩ්  හෝ වෙනත් ඝන දැව යකින් විය යුතු අතර එය ඔරොත්තු දී‍‍මේ  හැකියාවෙන් යුක්ත විය යුතුය
අවම උස සෙ
1.90 හා ක්‍රීඩා මතුපිටින් සෙ
2.54 වඩා නොවැඩි විය යුතුය
රාමුවේ පලල සෙ
6.23 ‍නොඅඩු විය යුතු අතර සෙ
7.60 නොවැඩි විය යුතුය
සාක්තු (මුලු)
කැරම් බෝඩයේ මුලු  හතර ඇතුලට රවුම් විය යුතු අතර වට ප්‍රමාණයෙන් සෙ
4.45 විය යුතු අතර එහි වෙනස සෙ
0.15 නොඉක්මවියයුතුය
මුලු සම්බන්ධ වන ප්ලයිවුම් කොටස කපා දැමිය යුතු වේ
ආධාරක ඉරි
කෙලින් ඉරි දෙකක් සෙ
47 දිගින් කලු පාටින්  එක හා සමානව සෑම පැත්තකම තිබිය යුතු අතර මෙය රාමුවේ සෑම පැත්තකටම සමාන්තරව තිබිය යුතුය
මෙය රාමුවේ සිට සෙ
10.15 දුරකින් විය යුතු අතර 2 වන ඉර සෙ
3.18 කින් මුලින ඉරේ පහල කොටසින් දුරස් විය යුතුය
මුලික ඉරි  සෙ
3.18 කින් යුත් රවුම් වලින් වැඩි විය යුතු අතර
මෙය සෑම මුල්ලකම විය යුතුය
මෙම රවුම මැද සෙ
2.54 යුත් කොටස ක් රතු පැහැයෙන් වරෟණ කල යුතුය
මෙම වෘත්ත බේස් සර්නල්ස් යනුවෙන්  හදුන්වන අතර මෙම වෘත්ත අදිනු ලබන්නේ බේස් ලයින් 2 කට ස්පර්ශ වන ආකාරයට හා යාබද බේස් ලයින්ස්  ද අනුමානව දීර්ඝ යැයි සිතා මබ්ස් සර්නල් එකක දුර තුනෙන් පැත්තේ එන් අතර සෙ
1.27 විය යුතුය
කැරම් ඉත්තෝ 
කැරම් ඉත්තෝ බොහෝ විට ලීයෙන් තැනෙන අතර ඒකාකාර හැඩයකින් යුත් කැරම් ක්‍රීඩාව සඳහා යොදා ගන්නා පෙත්තකි
කැරම් ලෑල්ලේ පැතිළි තලය මත සුමට ආකාරයෙන් චලනය වන අතර, ක්‍රීඩකයා විසින් එය නියමිත නීතියට හසුරුවනු ලබයි
කැරම් පෙත්ත පාට දෙකකින් එන අතර, සාම්ප්‍රදායිකව මෙය සුදු හා කළු වර්ණයෙන් යුක්තය
බ්රේකර් (කඩන්නා) නිතරම සුදු පාටින් යුත් පැත්ත භාවිතා කරන අතර, විශේෂිත කැරම් පෙත්තක් රතු පාටින් වර්ණවත් කර ඇති අතර, එය රැජින ලෙස හඳුන්වයි. අන්තර්ජාතික කැරම් සංගමය (ICF) අනුව කැරම් පෙත්ත විෂ්කම්භයෙන් සෙ
මි 3.18 හා 3.02 වඩා නොවිය යුතු අතර මි
9 ක ඝනකමින් යුක්ත විය යුතුය
බර ග්රෑම් 5.5ක් විය යුතුය
රතු හා සමහර අවස්ථාවන්හි රෝස පැහැය වන අතර කැරම් පෙති අතර වඩා ප්‍රබල එක වන්නේය
එය කවයේ මධ්‍යයේ තිබෙන අතර ICF නීතියට අනුව ක්‍රීඩකයන් රැජින සමඟ තරඟයෙන් ජය ගත්විට ඔහුට රැජින ලකුණු 3 ක් හිමිවේ
ක්‍රීඩකයෙක් හට රැජින ස්ථානගත කිරීමට හා තමන්ගේ අනෙක් කැරම් පෙති ස්ථානගත වී ඇත්නම් අයිතියක් ඇත
රැජීණ
රතු හා සමහර අවස්ථාවන්හි රෝස පැහැය වන අතර කැරම් පෙති අතර වඩා ප්‍රබල එක වනනේය
එය නවයේ මධ්‍යයේ තිබෙන අතර ICF නීතියට අනුව ක්‍රීඩකයෙන් රැජිණ සමගතිරයක් ජය ගත හොත් ඔහුට රැජිණ ලකුණු 3 ක් හිමිවේ
ක්‍රීඩකයෙක් හට රැජිණ ස්ථානගත කිරීඹට හා තමන්ගේ අනෙක් කැරම් පෙති ස්ථානගත වී ඇත්නම් අයිතියන් ඇත
ක්‍රීඩා
බෝඩ් ක්‍රීඩා
වර්ණකුලසූරිය පටබැඳිගේ උෂාන්ත ජෝසෆ්  චමින්ද වාස් (1974 ජනවාරි 27 මත්තුමගල දී උපත ලැබීය) ශ්‍රී ලාංකික ක්‍රිකට් ක්‍රීඩකයෙක් වන අතර ඔහු ‍රටෙන් මතු වුණ හොඳම වේග පන්දු යවන්නා ලෙස සලකනු ලැබේ
BBC ගුවන් විදුලි සේවයෙහි විශේෂ ටෙස්ට් තරඟ සඳහා සංඛ්‍යාලේඛනඥ සහ ලකුණු ගණන් බලන්නෙකු වන බිල් ෆ්‍රින්ඩල්ට අනුව ඔහුගේ අදහස වන්නේ චමින්ද යනු ඔහුගේ අවසන් නම වන අතර එම නිසා ඔහුගේ නමෙහි මුලකුරු WPUJC ලෙස කියවිය යුතු බවය
2004 වර්ෂයේ දී ඔහු ICC කුසලාන සමාරම්භක උළෙලේ දී ලෝක ටෙස්ට් ශූරතා සහ එක්දින XI තරග සඳහා තෝරා ගනු ලැබීමෙන් සිය දක්ෂතා සඳහා නමක් දිනා ගත්තේය
ඔහු නැවත වතාවක් 2005 ත්‍යාග ප්‍රදානයේ දී ලෝක ටෙස්ට් XI ශූරතා තරඟය සඳහා තෝරා ගනු ලැ‍බුණි
දිවියේ විශේෂ අවස්ථා
කොළඹ ශාන්ත ජෝසප් විද්‍යාලයේ ආදි ශිෂ්‍යයෙකු වූ ඔහු ශ්‍රී ලංකා ක්‍රිකට් කණ්ඩායමට එකතු වූයේ 1994 දීය